Rezultati najnovijeg istraživanja austrijske policije o kriminalu\nJugovići prvi po krađama u Austriji\nBroj stranaca osumnjičenih za krivična dela veći nego ikad. Najviše je uhapšenih iz Srbije i Crne Gore\nBEČ (Beta) - U Austriji je za sedam mesecim ove godine zabeležen porast broja stranih državljana koji su počinili krivična dela u toj zemlji, a među njima je i dalje najviše građana iz Srbije i Crne Gore.\nPrema najnovijim podacima austrijske policije, broj stranaca osumnjičenih za krivična dela u toj zemlji veći je nego ikada i iznosi čak 39.121 osoba.\nNajviše uhapšenih je iz Srbije i Crne Gora (5.111), slede zatim državljani Nemačke (4.256), Turske (4.187) i Bosne i Hercegovine (3.021).\nAustriji preti rekordna godina što se tiče stope kriminala. Za sedam meseci ove godne broj krivičnih dela povećan je za 5,6 odsto, odnosno počinjeno je ukupno 376.655 protivzakonitih dela. Od toga su čak 73 odsto, odnosno gotovo tri četvrtine, krađe. Najveći problem austrijska policija sada, međutim, ima sa porastom broja kriminalaca iz Gruzije i Moldavije.\nBroj državljana Moldavije osumnjičenih za krivična dela, za sedam meseci ove godine, povećan je za 182,2 odsto, odnosno na 1.033 osumnjičenih, a broj Gruzijaca za 103,5 odsto - 1.996 osumnjičenih.\nUhapšeno je 1.070 počinioca krivičnih dela poreklom iz Rusije, čiji se broj povećao za 83,2 odsto.\nAustrijska policija uspela je, kako se navodi u najnivijem izveštaju, da zaustavi priliv kriminalcima iz Rumunije. Do 31. jula prošle godine uhapšeno je 2.656 Rumuna, a ove godine njihov broj u prvih sedam meseci spao je na 2.526. Od 2001. godine stopa kriminala u Austriji raste iz godinu u godinu, a 2002. zabeležen je rast viši od 10 odsto.\nZakon o teritorijalnoj organizaciji Makedonije\nUbijen albanski kriminalac


Najava: Memorijalni uspon na Prokos 2. Travnja - OPĆINA POSUŠJE\nOvogodišnji memorijalni planinarski uspon na Prokos u spomen na hrvatske branitelje, četiri pripadnika Antiterorističke jedinice Lučko i jednog pripadnika Vojne policije HVO-a, koji su na ovome mjestu stradali u velikoj snježnoj oluji 30. ožujka 1995. godine, ove će godine biti održan 2. travnja.\nKao i proteklih godina ide se (pješice) od lipskoga groblja do mjesta stradanja na Prokosu, gdje će biti održana prigodna molitva za stradale, a povratkom na Omrčenicu je osigurana okrjepa za sve sudionike. O točnoj satnici obavijestit ćemo vas uskoro, nakon održavanja skupštine PD „Orlova stina“, koja i organizira ovaj događaj.\nIz ovoga planinarskoga društva pozivaju sve ljude dobre volje da im se pridruže na memorijalu.


Pouzdanost, efikasnost i višedecenijsko iskustvo | Analitika - Informativni Portal\nPouzdanost, efikasnost i višedecenijsko iskustvo\nKompanija Montenomaks Control & Logistics posvećenošću i kontinuiranim radom na unapređenju svojih usluga iz godine u godinu postiže sve bolje poslovne rezultate i gradi prepoznatljiv imidž. Percipirani smo kao kompanija koja je vrijedan oslonac svim klijentima u oblasti logistike, kako u Crnoj Gori tako i van njenih granica,“ kazao je za Glasnik Privredne komore Crne Gore Radovan Radulović, izvršni direktor kompanije Montenomaks C&L.\nObjavljeno: 26. 07. 2019 - 13:18\nGlasnik: Od svog osnivanja, 1999. godine, Montenomaks C&L ima kontinuiran razvoj, koji se kretao u pravcu zaokruživanja usluge i postizanja svjetski priznatih standarda.Koje su to usluge koje pružate klijentima?\nR. Radulović: Razvoj kompanije iziskuje velika ulaganja, ali i odgovoran pristup zahtjevima tržišta. Poslovanje usmjeravamo u pravcu svjetskih trendova u oblasti logistike. S tim u vezi se i usluge koje nudimo kreću ka što uspješnijem i savremenijem rješavanju potreba naših klijenata. Zahvaljujući timu eksperata Montenomaksa vršimo usluge integrisane logistike, od transporta,regulisanja carinskih dokumenata i skladištenja, do manipulacije robom (VAS) i distribucije do krajnjeg korisnika.\nGlasnik: Naveli ste usluge integrisane logistike kao dio svoje prakse. Šta se tačno podrazumijeva pod terminom "integrisana“ i koje su njene prednosti?\nR. Radulović: Investicija u Distributivno logistički centar u Danilovgradu, u okviru kojeg funkcioniše Carinska ispostava Danilovgrad omogućila nam je da, od 2011. godine, ponudimo tržištu integrisanu uslugu i preuzimanje kompletne brige o robi klijenata, po čemu je Montenomaks jedinstven u Crnoj Gori. Danas, integrisana logistička usluga Montenomaksa objedinjuje međunarodni transport, carinsko posredovanje, skladištenje, manipulaciju robom i distribuciju do krajnjeg korisnika. Pored toga, Montenomaks nudi i usluge kurirske službe na teritoriji cijele Crne Gore. Za bezbjednost i kvalitet robe zadužen je tim od 140 odgovornih i stručnih ljudi, koji svojom efikasnošću i energijom Montenomaks čine pouzdanim partnerom na domaćem i regionalnom trzištu.\nGlasnik: Šta obuhvata usluga skladištenja i po čemu je Montenomaks C&L vrijedan partner kompanijama kojima su te usluge neophodne?\nR. Radulović: Za mnoge kompanije, skladištenje predstavlja jedan od izazova u lancu dopremanja robe od polazne do krajnje tačke. Kada je riječ o specifičnoj robi koja zahtijeva posebne uslove, od velike važnosti je da ih kompanija koja tu uslugu pruža adekvatno ispuni. Distributivno logistički centar, gdje je ujedno i sjedište kompanije Montenomaks, nalazi se u Danilovgradu na površini od 20.000 m². Kompanija raspolaže sa 10.500 m² skladišnog prostora, i to 7.000 m² u Podgorici i 3.500 m² u Danilovgradu. Kapaciteti su 10.000 paletnih mjesta u savremenim visokoregalnim paletnim sistemima (PAL RACK) i 1.500 m² blok lagera za nepaletizovanu robu. Skladišta su opremljena najsavremenijom skladišnom opremom i tehnologijom, uključujući WMS Gold i tehnologiju za komisioniranje robe putem glasovnih komandi - Pick by Voice. Bez obzira na to o kojoj vrsti robe je riječ, skladišni prostori Montenomaksa vam nude opciju skladištenja u ambijentalnom i temperaturnom režimu ( (0°C do +8°C i +10°C do +20°C). Na taj način možemo da ispratimo i sve posebne zahtjeve koje određena kategorija robe može da ima.\nGlasnik: U okviru Distributivno-logističkog centra u Danilovgradu registrovano je Javno Carinsko skladište tipa "A" sa dozvolama i primijenjenim standardima za skladištenje svih vrsta roba široke potrošnje. Zbog čega je takvo skladište važno?\nR. Radulović: U skladu sa Uredbom o sprovođenju carinskog zakona tu se obavljaju poslovi odvajanja robe za parcijalno carinjenje i tranzit, uzimanja uzoraka prema zahtjevima inspekcijskih organa, kao i skladištenja robe do konačnog odobrenja. U zavisnosti od potrebe klijenta, roba se može skladištiti po danu, sedmici ili mjesecu, nakon čega se transportuje u poslovnice Montenomaksa redovnim dnevnim linijama, a odatle distribuira do krajnjeg korisnika, u najkraćem mogućem roku.U svim skladištima su instalirani video i alarmni sistem, kao i fizičko obezbjeđenje, što garantuje sigurnost uskladištene robe u svim našim skladištima. Uskladištena roba je osigurana od svih rizika do pune vrijednosti.\nGlasnik: Još jedna od usluga koje nudi kompanija Montenomaks C&L je i zbirni drumski transport. Koliko se crnogorske kompanije odlučuju za ovu uslugu i koje su to situacije u kojima je ovakva usluga najbolji izbor?\nR. Radulović: Zbirni drumski transport znači da se na jednom mjestu skladište sve pošiljke, a onda se u istom kamionu zajedno otpremaju do svojih krajnjih destinacija.Kada se pošiljka isporučuje na više lokacija u zemlji ili regionu, zbirni drumski transport pruža veliku fleksibilnost. U saradnji sa inostranim partnerima, Montenomaks organizuje transport iz svih evropskih destinacija, u roku od 7 radnih dana od trenutka prijema narudžbe, do njene konačne isporuke. Na godišnjem nivou realizuje se preko 3000 transportovanih pošiljki. Organizacijom pet redovnih zbirnih linija obezbjeđuje se da pošiljka brzo i sigurno stigne na željenu adresu. Redovne zbirne linije iz Srbije, Bosne, Hrvatske, Kosova i Albanije uključuju 13 vozila sedmično. Iz Zapadne i Centralne Evrope, direktne linije kreću ka Crnoj Gori tri puta sedmično, preko platformi u Austriji i Hrvatskoj.\nGlasnik: Više od 20 godina iskustva i preko 60.000 obrađenih predmeta godišnje učinili su Montenomaksprvim izborom kompanija u Crnoj Gori i dokaz da je kompanija na pravom putu razvoja. Kako vidite budućnost kompanije i šta su naredni koraci u razvoju koji bi bili od važnosti za poslovanje crnogorskih kompanija?\nR. Radulović: Kao što sam na početku istakao, Montenomaks je kompanija koja postoji od 1999. godine, a već 14 godina sam na njenom čelu. Stoga, znam da je svaka godina nosila nove izazove, ali i nove ideje koje su kasnije postale uspješna praksa. Siguran sam da vrijeme pred nama koje je u znaku tehnoloških promjena nosi i nove trendove u oblasti logistike. Od juna 2017. godine smo postali dio Nelt Grupe koja uspješno posluje na 11 tržišta, na 2 kontinenta. To je učvrstilo poziciju Montenomaksa na domaćem i otvorilo mogućnost i za širenje na inostrano tržište, prvenstveno tržište zemalja u regionu. Zahvaljujući tom vjetru u jedra, vjerujemo da ćemo ubrzo postati prepoznati kao regionalno respektabilna kompanija.


Crnogorac na čelu najvećeg narko kartela u svetu!? – Opustise.rs\nNaslovna / Vesti / Region / Crnogorac na čelu najvećeg narko kartela u svetu!?\nCrnogorac na čelu najvećeg narko kartela u svetu!?\n1. juna 2015. Autor: Mondo\nSajt theaustralian.com.au preneo je informaciju po kojoj se na čelu jednog od najvećih svetskih narko kartela nalazi Podgoričanin Vaso Ulić (55).\nKartel čiji je bos Ulić, prema podacima tog australijskog medija godišnje samo u tu zemlju uvozi oko šest tona droge, prenele su „Vijesti“.\nBaze kartela koji se bavi i švercom oružja i pranjem novca od ilegalnih aktivnosti, su u Crnoj Gori, Španiji i Holandiji.\nAutor teksta Čarls Miranda (Charles Miranda) iz „News Corpa” imao je uvid u poverljiva dokumenta i procjene Australijske savezne policije (AFP) u kojima je navedeno kako balkanska kriminalna grupa funkcioniše, prenose Vijesti.\n„AFP upozorava da balkanska kriminalna mreža prelazi na sledeći nivo kada uključuju i članove šire porodice i ulaze u preduzeća sa multimilionerskim prihodom…” piše “Theaustralian”.\nTu kriminalnu grupu, koja je pod lupom državnih organa Amerike, Britanije i Italije, predvode mahom državljani Australije navodno na čelu sa Ulićem, koji je tu zemlju napustio zauvek 2005. godine.\nU tekstu koji je objavio australijski medij navodi se da je crnogorsko tužilaštvo potvrdilo da poseduje veliki dosije o Uliću i njemu povezanim osobama u Crnoj Gori, po međunarodnoj poternici koja je usmerena na razbijanje tog kartela.\nAustijski medij navodi da dok ne postoji sporazum o izručenju sa Crnom Gorom agenti AFP-a i policija Crne Gore u toj zemlji i susednoj Srbiji aktivno sarađuju, kako bi se utvrdile sve činjenice o toj kriminalnoj grupi.\nIz “News Corpa” navode da su iz AFP-a formalno odbili da razgovaraju sa njima o balkanskoj kriminalnoj grupi i pojedincima uključenim u ilegalne poslove sa drogom.\nPrema istom izveštaju, navodi podgorički dnevnik, balkansko-australijska kriminalna grupa, povezana je sa zloglasnim meksičkim i kolumbijskim kartelima, azijskim trijadama uključujući trijadu “14K”, južnoafričkim kriminalnim šefovima, i italijanskim i nemačkim kriminalnim grupama.\nPrevoz droge obavlja se brodskim, kamionskim saobraćajem, putem povezanih bajkerskih bandi…\nJedan policajac za “News Corp” je saopštio da su članovi grupe međusobno dobro povezani, mobilni i finansijski moćni.\n“Balkanski region se ne koristi samo kao raskrsnica za trgovinu drogama i oružjem, već i kao skladišno i distributivno područje”, kazao je “News Corpov“ izvor iz policije.\nPolicijski izvori kažu da “Outlaw Motorcycle” grupa (OMCG) sarađuje sa balkanskim kriminalnim grupama.\n„Živi kao vojvoda na periferiji Podgorice i proizvodi vino”.\nZa Ulića “News Corp” kaže da je migrirao u Australiju 1979.\n“Nekoliko godina radio je kao sitni vojnik, distribuirajući drogu, ali sada je šef organizacije toliko velike i vrlo malo pošiljki droge ulaze u Australiju mimo njegovog znanja ili dozvole. On sam je povezan sa šest tona metamfetamina i stotina kilograma heroina koji ulaze u Australiju sveke godine“.\nVijesti prenose da je prema lokalnim obaveštajnim izještajima Ulić opisan kao pametna, stabilna i opasna osoba, koji sada živi kao vojvoda u zamku na periferiji glavnog grada, okružen zelenim poljima sa privatnim vinogradom loza uvezenim iz Južne Australije, 20.000 boca crvenog vina i malom armijom teško naoružanih ljudi.\nOn je pobegao iz Australije 2005. godine kada je australijska Komisija za kriminal i AFP počela da ga ispituje zbog otkrivanja i zapljene droge i neobjavljenih naručenih ubistava… Osumnjičen je da je uključen ili da je imao saznanja o devet naručenih ubistava ili pokušaja ubistava”.\n“Piju kafu i pričaju o policajcima koje će platiti za pomoć u pošiljci droge”\nAustralisjki medij navodi da je autor istraživačkog teksta posetio Podgoricu, u kojoj je razgovarao i sa lokalnim policajcem na tajnom zadatku.\nBili su u kafiću u Bulevaru Svetog Petra Cetinjskog. Postavljena je i fotografija slikana sa jednog od stolova iz kafića koji su posetili. “Neki ljudi za jednim stolom imali su blagi australijski akcenat i razgovarali su o smeđem i belom šećeru i to ne o onom koji se stavlja u kafu. Smeđi šećer heroina sada izlazi iz Avganistana i prodaje se za 30 evra po gramu… policajac na tajnom zadatku pokazuje glavom ka grupi ljudi”, piše u tekstu, prenose Vijesti.\nDodaje se da je policajac rekao: “Ti ljudi su stalno tamo, ovamo. Mnogi su sa australijanskim akcentom, Ulićevi najbolji ljudi. Među njima nema govora o kilogramima, već govore o tonama. Evo gde sve počinje, piju kafu i razgovaraju o tonama kokaina u Belgiji, o policajcima i carinicima koji će biti plaćeni za pomoć pošiljke, Spanija, Velika Britanija, gde god, ali Australija im je sada najveća meta cene robe su šest puta veće nego u Evropi”.\n← Prethodna vest Policija na svadbama skidala zastave Srbije!\nSledeća vest → Na pomolu skandal između Srbije i Hrvatske?\nZA NAUK! Povezao autostopera, a onda…...\nUbistvo u teretani! Upucan Jotkin saradnik...


Predsednik Dume o pisanju „Blumberga“: Amerika širi dezinformacije kako bi oslabila Rusiju - Sputnjik Srbija\n14:21 24.05.2020 (osveženo 14:24 24.05.2020) Preuzmite kraći link\nPredsednik Dume Vjačeslav Volodin smatra da Amerika, šireći dezinfromacije o virusu korona i rejtingu ruskih zvaničnika, pokušava da destabilizuje situaciju u Rusiji kako bi sačuvala dominantnu ulogu u svetu.\nNa taj način Volodin je reagovao na nekoliko poslednjih članaka američke agencije o Rusiji.\n„Americi nije potrebna snažna Rusija. Njihov cilj je da je učine što slabijom… Neverovatan pritisak na Rusiju, širenje dezinformacija, mešanje u unutrašnja pitanja države izazvani su uzdrmanim položajem SAD u svetu“, naveo je Volodin, navodi se u saopštenju Dume.\nKako je rekao, na planu ekonomije i tehnološkog razvoja Kina je počela da prestiže Ameriku, a u vojno-tehnološkom smislu – Rusija. Da bi očuvala svoj položaj, Amerika ide u krajnosti koje sebi ranije ne bi dozvolila kako prema Kini, tako i prema Rusiji.\nNapadi SAD usmereni su isključivo na diskreditaciju predsednika, ključnih institucija vlasti, vodećih političara kako bi potkopali poverenje u njih i oslabili ih.\nOn je konstatovao da Amerika ostaje glavni finansijski centar, ali, želeći da sačuva vlast i dominaciju u svim oblastima, opredeljuje se za kršenje ranije preuzetih obaveza u međunarodnoj trgovini, odbacuje sporazume iz oblasti globalne bezbednosti, stavlja u neugodan položaj partnere u Evropi.\n„Pokušaji mešanja u unutrašnja pitanja Rusije od strane SAD sve su ‘aktivniji’, ali to samo govori o jačanju pozicije Rusije a ne obrnuto“, zaključio je Volodin.\nPrethodno je ambasada Rusije u SAD pozvala američku agenciju da se izvini čitaocima zbog članka u kojem se tvrdi da je rejting predsednika Vladimira Putina u aprilu pao na 27 odsto, što su, kako ističu, dezinformacije.\nVjačeslav Volodin, Duma, reagovanje, Blumberg, Rusija


[NAJAVA] Izložba „Šest godina propadanja“ u Novom Sadu – На вези\n[NAJAVA] Izložba „Šest godina propadanja“ u Novom Sadu\nPovodom šest godina od formiranja koalicije i Vlade SNS i SPS, Pokret za PREOKRET će, uz podršku Saveza za Srbiju, organizovati izložbu „Šest godina propadanja“ u sredu, 05.12.2018. godine u 16:30 časova ispred zgrade Radio televizije Vojvodine, Ignjata Pavlasa 3, Novi Sad.\nIzložba je posvećena odgovornosti RTV-a za medijski mrak i prikrivanje stvarnog stanja u Novom Sadu, Vojvodini i Srbiji, kao i zatvorenost pokrajinskog javnog servisa, u glavnim informativnim emisijama, za opoziciju i sve one koji drugačije misle, u odnosu na aktuelnu vlast.\nIzložba prikazuje „rezultate“ šestogodišnje apsolutne vlasti jednog čoveka, a na preko 150 fotografija i dokaza vidi se deo sakrivene stvarnosti u Srbiji, usled medijskog mraka.\nEksponati na izložbi (fotografije, pisani tragovi , međunarodni izvori, statistički podaci…) su podeljeni u šest segmenata: ekonomsko propadanje, kadrovi i afere, izborne manipulacije, kriminal i mediji. Štampana je i posebna publikacija kao katalog izložbe.\nSimbolički pred početak Dnevna u 17 časova medijima i prisutnima na izložbi će se obratiti Janko Veselinović, predsednik Pokreta za preokret i član predsedništva Saveza za Srbiju.\nOva vest [NAJAVA] Izložba „Šest godina propadanja“ u Novom Sadu je objavljena na Savez za Srbiju.\n← Јеремић: Вучић и Тачи у Риму договорили подизање такси на Косову https://www.narodna.org.rs/vesti/vucic-i-taci-u-rimu-dogovorili-podizanje-taksi-na-kosovu#.XAZGmqI68ng.twitter …\nМинистар Дачић: "Република Србије посвећена заштити животне средине". →


ODRŽANA RADIONICUA OKVIRU PROJEKTA EDUAKCIJA ZA INKLUZIVNOST KOTORA\nDirektorka NVO Inicijativa mladih s invaliditetom Boke (I MI Boke) Miroslava Mima Ivanović je u srijedu 17.novembra u Resursnom centru za sluh i govor “Dr Peruta Ivanović,” održala radionicu u okviru projekta “EduAkcija za inkluzivnost Kotora”, kojeg finansira Evropska Unija kroz projekat „Reforma nacionalnog sistema utvrđivanja invaliditeta u Crnoj Gori” Program Ujedinjenih nacija za razvoj (UNDP) u Crnoj Gori.\nI MI Boke je prepoznala problem isključenosti i učestalog kršenja osnovnih ljudskih prava djece i mladih s oštećenjem sluha i/ili govora, zbog čega kroz ovakve radionice želi da ih edukuje i osnaži da se aktivnije uključe u redovan život Kotora. Namjera je da se kroz otvorenu diskusiju i interaktivni rad u grupama, učenici/e podstaknu da iskažu svoja zapažanja i stavove, edukuju da uoče kršenje svojih prava, ali i da nađu načine kako da ih ostvare. Posebna pažnja će se posvetiti pravima osoba s oštećenjem sluha i/ili govora i djece i mladih s invaliditetom. Ovo je prva, od planirane dvije radionice za učenike/ce JU Resursnog centra za sluh i govor „Dr Peruta Ivanović” i korisnike/ce JU Dnevnog centra za djecu i mlade sa smetnjama u razvoju, a koje se sprovode u okviru projekta „EduAkcija za inkluzivnost Kotora”, koji je podržan od strane Opštine Kotor. Ispred Opštine Kotor Radionici je prisustvovala Ana-Marija Brajković službenica Sekretarijata za kulturu, sport i društvene djelatnosti.\nRadionica je bila jako interesantna i korisna, jer su se definisale preporuke za aktivno uključivanje mladih sa oštećenjem sluha i govora, u društveni život zajednice. Osobe sa oštećenjem sluha su jedna od najmarginalizovanijih grupa u Crnoj Gori, prije svega zbog komunikacijske barijere koja im onemogućava komunikaciju sa ostatkom društva, tako da ne mogu uspostaviti komunikaciju sa donosiocima odluka i svoje probleme adekvatno predstaviti. U okviru projekta planirane su i radionice sa učenicima/cama kotorske gimnazije i studentima/kinjama Fakulteta za turizam i hotelijerstvo, gdje će učiti o životu OSI, komunikaciji sa njima kao i pristupačnosti turističkih sadržaja. I MI Boke će tako uticati na povećanje nivoa svijesti srednjoškolaca/ki i studenata/kinja, što će doprinijeti da buduće generacije imaju adekvatan stav prema ovoj grupi.


Energyobserver - SAMOUBISTVA: SMRTONOSNI KOKTEL KORONE I SIROMAŠTVA\nDa se nalazimo na ozbiljnoj tački pucanja, ne samo zbog virusa u epidemiološkom smislu nego i u duševnom, vidljivo je iz aviona. Tako smo došli u situaciju da pacijenti zaraženi koronom dižu ruke na sebe a da se lekari u kovid ambulantama razračunavaju pesnicama.\nZato je u pravu profesorska psihologije na Filozofskom fakultetu u Beogradu, Tamara Džamonja koja je za Betu izjavila da će se broj ljudi s psihičkim tegobama povećavati kako bude rastao broj zaraženih korona virusom, a posledice pandemije po mentalno zdravlje građana tek treba sagledati i da bi država odmah trebalo da angažuje timove stručnjaka koji bi besplatno svima pružali pomoć u kovid-ambulantama.\nDa li je osećaj besperspektivnosti u vreme pandemije korona virusa okidač za samoubistva bilo je pitanje za naše sagovornike, psihijatra doktora Slobodana Simića i psihologa Radomira Čolakovića.\nPsihijatar, doktor Slobodan Simić, kaže da se mi nalazimo pod prolongiranim i kontinuiranim stresom koji trenutno vlada.\n” U velikom procentu, preko 60 posto su depresivni poremećaji i depresivne epizode, tako da ova sadašnja situacija pokušaja suicida ide iz te oblasti. Depresivne epizode koje su rezultirale suicidnim idejama i suicidalnim pokušajima, ne samo kod nas nego i u svetu, su očekivane jer je veliki broj ljudi pod stresom”, kaže Simić.\nSa ovakvim stavom se slaže i psiholog Radomir Čolaković koji smatra da je pandemija koronavirusa dovela kod određenih ljudi do destruktivnog koktela sastavljenog od životnih teškoća, ličnih frustracija, otkaza na poslu i straha od zaraze, što sve prelazi u paniku.\nČolaković dodaje da se sve pobrojano akumulira u čoveku i onda dolazi do prelaska praga frustracione tolerancije.\n“Organizam ne može da izdrži tu muku i traumatizaciju. Zato ljudi izlaz nalaze u pokušaju suicida, kao što je ona devojčica u Valjevu uradila ili u samoubistvu, odnosno dizanjem ruke na sebe. Mi gledamo samo samo organsku strukturu, virus nas samo napadne, a gde su psihičke teškoće, a gde su teškoće naših medicinskih radnika? U svetu je bilo pokušaja suicida lekara koji su radili sa koronom. Niko nije imun na koronu. Mi zanemarujemo psihički aspekt.\nPitanje je zašto u Kriznom štabu nemamo vidljive psihijatre, psihologe, kliničke i socijalne, a sve drugo imamo, od epidemiologa do ortopeda i političara.\n“Kad je počela epidemija ja sam rekao da Krizni štab koji se bavi kolektivnim stanjem treba da ima i psihijatra i psihologa koji bi se bavili raznim spektrima ljudskog ponašanja. A kamoli što mislim da je tu trebalo da postoje čitavi timovi PR koji blokiraju različite stvari. Način na koji se prezentuju ovi podaci je potpuno pogrešan i otišao je odavno u svoju kontraproduktivnost. Mi svaki dan imamo bombardovanje informacijama koje više nemaju nikakvog značaja. Ja bih voleo da mi neko stručno objasni zašto mi svaki dan moramo da znamo koliko je broj zaraženih i umrlih. Nije mi jasno kakav je cilj i smisao tog svakodnevnog bombardovanja podacima. Ljudi su shvatili da postoji epidemija, detaljno su upoznati sa epidemiološkim merama koje treba da preduzmu, da nose masku, peru ruke. Ono što je suštinska stvar jeste da građani budu obavešteni da je sistem dobro organizovan i da će biti lečeni i izlečeni. To je poruka koju štab treba da saopšti i da se da naglasak da na ljudima koji su ozdravili”, kaže Simić.\nPsiholog Radomir Čolaković takođe se slaže da je socijalnom psihologu, psihijatru, kliničkom psihologu mesto u Kriznom štabu, a glavni argument za ovakav stav prema njegovim rečima nalazi se u tome što nema dela društva koji korona nije dotakla.\nNa pitanje da li porast broja vesti o broju umrlih, zaraženih i neprestana priča o smrti pojačava anksioznost kod ljudi, kako kod obolelih, tako i kod zdravih, Čolaković kaže:\n“Strah koji se stvara kod čoveka može bit racionalni i iracionalni. Ljudi slušaju razne informacije i onda se nađu u nedoumici, što je iracionalni strah. Što kaže Hemingvej: “Kome zvono zvoni”. Nikad se ne zna kome to zvono zvoni. Koliko je lekara umrlo? Obično se do sad govorilo “neće mene”, a sad je korona ušla u domove i porodice. Ljudi su ranije pričali da nisu znali ko je bolestan, a sada smo svi u tom obruču gde dolaze do izražaja psihičke traumatizacije, od ličnih do poslovnih, pa se sve to akumulira i postaje atak na ljudsku psihu”, kaže ovaj novosadski psiholog.\n” Vlada zastupa jedno, a naš zdravstveni sistem je maltene pao. Zakažu vam večeras u 20 časova u kovid ambulanti , stignete na red narednog jutra u sedam, pa onda neizvesnost oko rezultata, pa sve to stvara nervozu kod ljudi, pa onda organizacija, koja je nikakva. Zbog toga dolazi do frustracija, prag tolerancije je kratak i to se više ne može trpeti. Ljudi se izgube i eto panike”, dodaje ovaj novosadski psiholog.\nNa pitanje kako će se ljudi lečiti, Čolaković objašnjava da je ovo što se dešava sa koronom po formulaciji psihologa – strašan stres.\n“Od stresa se čovek brani različitim postupcima. A gde sad pobeći? Ne možete pobeći više nigde, na psihijatriji nema mesta. Ljudi su maltene prepušteni sami sebi, pucaju po svim šavovima. U preduzeću konflikti, u porodici konflikti, mnogima su socijalni kontakti, druženje, ljubavni kontakti poremećeni. Desiće se da će nam ulice preplaviti duševni bolesnici. To se mora dovesti u redi i zato u Kriznom štabu treba da bude neko ko se bavi dušom dok virus šeta. Šta će biti za koju godinu, već sad možemo da predvidimo. Takvi događaji nastali kao posledica korone mogu biti potisnuti, pa da se za šest meseci vrate kao fleš bekovi i ponovo vrate slike korone.\nKako pregledati ljude u doba korone, kad je ionako veliki broj duševnih bolesnika zapostavljen i marginalizovan.\n“Što se tiče psihijatrijskih pacijenata tiče, oni imaju svoje ustanove, lekare. Institut za mentalno zdravlje radi punim kapacitetom i zaposleni se trude maksimalno da prime sve svoje pacijente i one koji im se obrate. Veći problem je Klinika dr Laza Lazarević, koja je urgentna psihijatrija koja bi trebala da zbrinjava najteže slučajeve. Oni su se odlučili da ne rade. To je neki fenomen srpskog zdravstva da urgentna psihijatrija neće da radi, a duševni bolesnici nemaju gde. To je jedan vrlo čudan sistem koji treba u vanrednim uslovima da radi, ali ne radi.”, kaže Slobodan Simić.\nS druge strane psiholog Čolaković kaže da je ljudima koji se nađu u takvoj situaciji vrlo teško da se nekome obrate za pomoć i za njega SOS telefon nije prava psihološka pomoć.\n“Mi smo mnogo toga pregrmeli preko glave, međutim ovako nešto nismo ni sanjali da će da nam se desi, plus što smo preplavljeni raznim dezinformacijama. Jedni kažu ovako, drugi onako. To je odmah teren za anksioznost, onda ta anksioznost prelazi u depresiju i na kraju ćemo za nekoliko godina imati posttraumatski stresni poremećaj”, dodaje on.


ČUBRILOVIĆ NERVOZAN: Cinizam je što u izvještaju Evropske komisije stoji kritika da BiH nije priznala Kosovo! - GlobalCir\nPredsjednik Narodne skupštine bh. entiteta Republike Srpske Nedeljko Čubrilović izjavio je danas u Trnovu da neformiranje Savjeta ministara Bosne i Hercegovine ide na savjest međunarodne zajednice koja “više doprinosi tome da nema tog pomoćnog tijela Predsjedništva BiH, nego što se trudi da bude uspostavljen”.\n“Sigurno je da nikome u BiH ne odgovara neformiranje Savjeta ministara kao završni čin primjene rezultata opštih izbora iz prošle godine. To sasvim sigurno ne odgovara Republici Srpskoj, ali, uvjeren sam, ne odgovara ni svm građanima BiH”, rekao je Čubrilović.\n“Pa, to Kosovo nije priznalo pola svijeta, nisu priznali ni neke zemlje članice EU, a to se pripisuje kao neka negativnost za BiH. Ovdje treba definisati gdje leži problem. Republika Srpska u pomenutom izvještaju ne pominje se u negativnom kontekstu, odnosno nigdje ne piše da Republika Srpska nije ispunila preuzete obavaze”, rekao je Čubrilović.


Vesti i događaji – Страна 3 – Galenika\nBeograd, 7. april 2022. – Povodom Svetskog dana zdravlja koji se obeležava 7. aprila 2022….\nBeograd, 4. april 2022. – „Zdravo dvadesete“, društveno-odgovorni projekat kompanije Galenika,…\nGALIX mobilna aplikacija za unapređenje zdravog životnog stila\nBeograd, 16. mart 2022. – Galenika je lansirala besplatnu mobilnu aplikaciju Galix, koja ima…\nBeograd, 10. mart 2022. –– Nenad Mijailović, izvršni direktor za finansije Galenike i najbolji…\nBeograd, 2. mart 2022. godine – Kompanija Galenika, koja je deo brazilske NC Grupe, tokom 2021….


JUVENTAFEST: Snažna poruka i sjajna izvedba predstave „Životinjska farma“ - Zdravi Portal\nNaslovna»Lifestyle»Kultura»JUVENTAFEST: Snažna poruka i sjajna izvedba predstave „Životinjska farma“\nJUVENTAFEST: Snažna poruka i sjajna izvedba predstave „Životinjska farma“\nBy Jasmin N Niksic Objavljeno\t 11/09/2020 Kultura\nČlanovi Dramskog studija iz Kaknja predstavom „Životinjska farma“, koja je u okviru 8. Juventafesta sinoć izvedena u Pozorištu mladih Sarajevo, otvorili su niz pitanja o ljudskoj surovosti, pohlepi i naivnosti mase. Prema tekstu Georga Orwella i u režiji Mirze Bajramovića, životinje na Vlastelinskoj farmi, predvođene svinjama, podižu pobunu i protjeruju ljude s farme.\nAlat koji svinje koriste kako bi manipulirale ostalim životinjama je lažni profil na Facebooku putem kojeg plasiraju priču o proročanstvu u koje sve ostale životinje povjeruju. Koristeći društvene mreže i plasirajući laži, s ciljem kontrole, manipulacije i ispiranja mozga ostalim životinjama, uspijevaju u svojoj namjeri.\nAkteri predstave odigrane drugog dana 8. Juventafesta sasvim zasluženo ispraćeni su dugotrajnim aplauzom, a svojom izvedbom, baš kao i mladi glumci Teatra „Gimnazijalac“ koji su predstavom „Mrtvo more za početnike“ otvorili ovogodišnji Festival, zadali su veliki zadatak svojim vršnjacima Omladinske pozorišne scene Paraćin, koji će na scenu Pozorišta mladih Sarajevo izaći u subotu, 12. septembra, u 20 sati.\nGosti iz Srbije izvest će pozorišni komad pod nazivom „Hoću napolje“ reditelja Uroša Mladenovića. Predstava je autorski projekt Omladinske pozorišne scene Paraćin. Nastala je prema motivima teksta „Idiot“ Muze Pavlove te otvara bitne društvene teme sagledane iz perspektive mladih koji se trude da izgrade svoju budućnost.\nKao i prethodnih godina, tokom Festivala bit će održane četiri radionice za srednjoškolce te radionica za profesore, voditelje dramskih sekcija u srednjim školama koju će voditi selektorica festivalskog programa Emina Omerović.\nJUVENTAFEST Članovi Dramskog studija iz Kaknja predstava „Životinjska farma“\nPrethodni članakU izboru magazina „International Business Magazine“: Amer Bukvić najuspješniji direktor, BBI banka društveno najodgovornija banka u Bosni i Hercegovini u 2020. godini\nSlijedeći članak Vrtić Abakus – Projekat “Briga o životinjama”\nDramska predstava “Leptir” 29. septembra na sceni Narodnog pozorišta Sarajevo


Slava nas okuplja pod kandilom i ikonom - Smedia\n11.11.2017 | 23:28\nKrsna slava, krsno ime, svetac. Društveni, porodični i crkveni praznik kod pravoslavnih Srba glavni je obred, koji pod kandilom i ikonom vekovima okuplja porodicu i prijatelje. Srbi slave više od 80 krsnih slava, a Sveti Nikola je svetitelj koji bdi nad najviše pravoslavnih porodica u Srbiji, Crnoj Gori, Republici Srpskoj i svim drugim krajevima gde živi srpski narod.\nIako u etnologiji i istoriji ima nekoliko teorija o poreklu slave u pravoslavnih naroda, među vernicima je dominantan stav da je slava u vezi sa...


Nea Kalikratia, Kasandra - Grčka leto| Promotivna ponuda agencije Olympic Travel - Olympic Travel\nNEA KALIKRATIA - GRČKA LETOVANJE\nHotel Aegean Blue 4* Sve cene su izražene u eurima, dnevno po osobi ( osim gde nije drugačije naznačeno ). Lokacija: Ovaj mali hotel raspolaže sa 57…\nBOMO AQUA MARE 3*, NEA KALIKRATIA\nHotel AQUA MARE 3* Sve cene su izražene u eurima, dnevno po osobi ( osim gde nije drugačije naznačeno ) BORAVIŠNA TAKSA GRČKA 2018: Od 01. januara…\nHOTEL ALKYONIS 2* Lokacija: Hotel je smešten u mestu Nea Kalikratija, 40 km od Soluna na 150 m od peščane plaže. Sadržaj hotela: U sklopu…\nSECRET PARADISE HOTEL & SPA 3* (ex. Myconos Paradise)\nSECRET PARADISE HOTEL & SPA 3* (ex. Myconos Paradise) Lokacija: Hotel se nalazi na 80 m od centra letovališta Nea Kalikratia, na putu ka poluostrvu…


Sve o upisu studenata na fakultete u BiH, donosimo i najpopularnije odsjeke – STUDOMAT.ba\nSaznajte koji su fakulteti u BiH najtraženiji ove godine kao i sve informacije o upisu na univerzitete u BiH.\nPrema podacima Pedagoškog zavoda USK-a broj srednjoškolaca na Unsko-sanskom kantonu u zadnjih pet godina smanjio se za čak 1/3. Ova pojava je izazvana prije svega padom nataliteta, ali i sve učestalijim migracijama kompletnih porodica sa područja USK-a u zemlje EU. Ove činjenice nas upućuju na nužnost i potrebu reorganizacije univerziteta odnosno fakulteta i studijskih odsjeka.\n– Vizija razvoja Univerziteta ‘Džemal Bijedić’ u Mostaru jeste da težimo da postanemo fleksibilna, funkcionalna i društveno odgovorna visokoškolska ustanova, u regionu prepoznatljiva po modernim studijskim programima svih ciklusa, otvorena za saradnju i internacionalizaciju i orijentisana prema kvalitetu. Univerzitet, u skladu sa postojećom strategijom razvoja i operativnim planovima, upravo to i postiže. Borba sa pandemijom COVID-19 na Univerzitetu je pokazala da je, u ovom smislu, fleksibilnost postignuta planski, sistemskim pristupom i uz uključenje svih stakeholdera. Istim pristupom ćemo nastaviti da radimo bez obzira koji spoljni problem se javio (demografija, pandemija, itd.), a na tome aktivno radi Komisija formirana na Univerzitetu prije tri godine, odgovorili su.\nUpis studenata u prvu godinu prvog ciklusa studija u akademskoj 2021/22 godini na Univerzitetu u Banjoj Luci nije završen. Krajem augusta mjeseca raspisat će konkurs za upis u drugom upisnom roku. Prijavljivanje kandidata za drugi upisni rok počinje 30. augusta 2021. godine, a završava 3. septembra 2021. godine. Polaganje prijemnog ispita je 6. septembra 2021. godine u 9.00 sati na svim članicama Univerziteta.\nObjavljivanje rezultata konkursa je do 8. septembra 2021. godine do 14.00 sati. Upis primljenih kandidata počinje 13. septembra i traje do 17. septembra 2021. godine. Na Akademiji umjetnosti Univerziteta u Banjoj Luci polaganje prijemnog ispita u drugom roku traje od 6. do 10. septembra sa početkom u 9.00 sati. Objavljivanje rezultata konkursa je 10. septembra 2021. godine do 16.00 sati, a konačne rang-liste do 13. septembra 2021. godine.\nUpis primljenih kandidata počinje 14. septembra, a završava se 17. septembra 2021. godine. Svakako na onim fakultetima/Akademiji u sastavu Univerziteta na kojima i poslije drugog upisnog roka ostane slobodnih mjesta za upis, organizovat će i treći upisni rok.\n– Univerzitet je trajno opredijeljen da prati trendove i potrebe tržište rada, pa će shodno tome od akademske 2022/23. godine budućim studentima ponuditi nove studijske programe, a o čemu ćemo javnost informisati kada za to dođe vrijeme. O mogućoj reorganizaciji članica Univerziteta u Banjoj Luci se ne razmišlja ni u jednom trenutku, jer kao vodeća visokoškolska ustanova u Republici Srpskoj ispunjavamo sve zakonom predviđene uslove za nesmetano izvođenje nastavnog procesa na svim fakultetima/Akademiji Univerziteta. Ukoliko bi se dogodilo da na nekom studijskom programu ne postoji dovoljna zainteresovanost kandidata za upis, kandidatima koji su uspješno položili prijemni ispit i ostavili pravo upisa, daje se mogućnost da upišu neki drugi studijski program koji je kompatibilan sa željenim studijskim programom za koji su iskazali interesovanje, naglasili su iz Univerziteta u Banjaluci za N1.\n30.08. – 17.09.2021.- za fakultete gdje nije predviđeno polaganje prijemnog ispita.\n30.08. – 1.10.2021. gdje nije predviđeno polaganje prijemnog ispita.\n– Kreiranje upisne politike prije svega baziramo na Prioritetima za razvoj visokog obrazovanja u Bosni i Hercegovini za period 2016-2026 Ministarstva civilnih poslova BiH u kojem je naznačeno da je nužno povećati obuhvat stanovništva visokim obrazovanjem u smislu da treba proširiti dostupnost visokog obrazovanja stanovništvu naše zemlje. U prilog tome govori i činjenica da je preporuka Evropske komisije u strategiji Evropa 2020 da je poželjno da 40% populacije u dobi od 30 do 34 godine ima završeno visoko obrazovanje, a ta stopa u BiH je 16%. Pored toga, kreiranje upisne politike svakako treba da bude vođeno i interesima i afinitetima studenata, naveli su za N1 komentariošući pitanje da li će doći do reorganizacije.\n– Trenutni broj studenata u jednoj školskoj godini ne smije niti može biti razlogom smanjenja i reorganizacije jer se sve strategije razvoja visokog obrazovanja i nauke donose dugoročno. Imperativ univerziteta je razvoj i širenje, a ne ograničavanje na osnovu trenutnog broja svršenih srednjoškolaca u Kantonu Sarajevo. Univerzitet obrazuje kadrove iz cijele BiH i šire, i svakako je jedan od strateških ciljeva Univerziteta internacionalizacija i njegovo dalje otvaranje ka međunarodnim studentima, kao i potpisivanje novih međunarodnih sporazuma koji vode ka značajnijem učešću nastavnika i studenata u programima mobilnosti, međunarodnim istraživačkim projekata itd., istakli su.\n– lz navedenih podataka se može zaključiti da u prvom upisnom roku postoji veliki interes učenika koji su završili srednje škole za nastavak obrazovanja na Univerzitetu u Zenici. Prema planu upisa studenata u prvu godinu I (prvog) ciklusa studija na Univerziteta u Zenici postoji određeni broj nepopunjenih mjesta na pojedinim fakultetima. Sa zadovoljstvom se može konstatirati da je prvi upisni rok prošao sa velikim uspjehom, da će predviđeni plan upisa studenata u prvu godinu na Univerzitetu u Zenici biti u najvećem dijelu ispunjen, naveli su za N1 iz Univerziteta u Zenici.\n– Nadamo se da će kandidati koji se ne upišu na taj fakultet pokazati povjerenje i upisati se na neki od fakulteta našeg Univerziteta, kazali su nam.\n– Vjerujemo da će upis studenata u akademskoj godini 2021/2022. godini biti bolje nego u prethodnoj akademskoj godini, istakli su.\nVažno je školovati se i učiti, jer kako kaže ruska izreka:\n– Ko je završio učenje, završio je i rasti.\nPodsjetićemo i na čuveni citat pisca Williama Shakespearea:\n– Nema većega mraka od neznanja.


ŠĆEPANOVIĆ PRED HUVENTUD: Svi željno očekujemo da konačno nešto krene | Novosti.RS\n- Nismo dugo igrali zvaničnu utakmicu, ovo je najduži period. Kao igrač nikada nisam imao ovako dug period bez utakmice evo i ovi igrači. Susrećemo se sa potpuno novom situacijom. Svi željno očekujemo da konačno nešto krene, da počne da se igra", rekao je Šćepanović za klupsku televiziju.\n- Uspeli smo da se spremimo koliko smo uspeli da se spremimo, svakako veoma teška i zahtevna utakmica protiv ekipe koja je već odigrala tri kola španske lige, koja je već imala mnogo jakih utakmica. Mi nažalost nismo imali kvalitetnih pripremnih utakmica, u nemogućnosti da se sve to organizuje, ali šta je tu je, nikad nije idealna situacija, a mi sa velikim ambicijama svakako idemo u Badalonu", naveo je Šćepanović.\n- Ona je prisutna svaki put kad se igra utakmica jer čoveku kad je stalo da dobije utakmicu, mora biti malo nervozan", dodao je on.\n- Španski način igre, vođena od čoveka koji je dugo godina bio pomoćnik Aita. Prepoznatljiva košarkaška filozofija, to je ekipa koja je u trčanju među najboljima u Španiji. Oni su već, izuzmajući utakmicu protiv Reala koja nije merilo ničega, odigrali dve utakmice i imaju dve pobede protiv Unikahe i Sevilje na strani. Videlo se da je to ekipa koja, kada dobro trči i šutira, može da napravi velike probleme. U svakom pogledu smo spremali tu utakmicu, a imamo još vremena. Ta utakmica mora taktički dobro da se pripremi", naveo je on.\nKK Partizan Vlado Šćepanović KK Huventud Evrokup


Legenda o Vladimiru i Kosari - LookerWeekly.com magazin\nViševekovni skladni život Barana oslikava i čuva kult Svetog Vladimira, kneza i svetitelja, koji je živeo na prelazu iz 10. u 11. vek. Drveni krst koji je imao u rukama kada je pogubljen, od davnina, kao najveću relikviju čuva bratstvo Andrović iz Bara.\nPo legendi, makedonski car Samuilo savladao je u bici mladog kneza Vladimira, odveo ga u Prespu i utamničio. Ali Vladimira je spasla ljubav – lepa careva kćer Kosara zaljubila se u njega i izborila milost i slobodu za plemenitog sužnja. Vladimir i Kosara su se venčali i nastanili u Krajini, na južnoj obali Skadarskog jezera, u dvoru nedaleko od manastira Prečista Krajinska.\nIpak, njihova sreća nije potrajala. Samuilov naslednik, Vladislav, pozvao je Vladimira u Prespu, šaljući mu zlatni krst kao garanciju bezbednosti. Ali Knez Vladimir je zatražio drveni krst kao zalog svog života jer „na njemu je Spasitelj razapet“, verujući da tako dat zavet novi car neće prekršiti. Vladislav nije održao reč -čim je stigao u Prespu, knez Vladimir je ubijen na vratima crkve i sahranjen zajedno sa krstom koji je imao u rukama. Nesrećna Kosara je njegovo telo prenela u manastir Prečista Krajinska, zamonašila se i posle smrti sahranjena pored svoje velike ljubavi.\nSvake godine, na dan Sv. Trojice, prestavnici bratstva Andrović, u pratnji poštovaoca kulta Svetog Vladimira iznose krst na svetu planinu Rumiju, gde je po predanju nekada bila crkva. U narodu postoji običaj da učesnici litije, koji se penju na planinu ponesu sa sobom po jedan kamen jer, po predanju, crkva će se sama obnoviti kada ga bude dovoljno. U ovom drevnom običaju učestvuju pripadnici sve tri veroispovijesti.\nEvo zbog čega se Albert Ajnštajn isplazio\nSve što niste znali o BURAZERU!


Njegoševa kletva: "Hteo je da i njegov grob vodi njegov boj" (2) - Nedeljnik\nNjegoševa kletva: "Hteo je da i njegov grob vodi njegov boj" (2)\nPolemika Isidore Sekulić i Milovana Đilasa * Šta je o tome rekao Dobrica Ćosić, a šta Matija Bećković * Kakav je odnos Ivana Meštrovića bio prema Stepincu * Porodična priča Dejana Medakovića\nPRVI DEO FELJTONA PROČITAJTE OVDE\nPrelazimo sada na jedinicu br. 2. To je događaj, odnosno niz događaja (mahom su se odvijali u Beogradu) vezanih za Njegoša, koji se odvijaju simultano i paralelno s prepiskom između komunističkih crnogorskih vlasti i Ivana Meštrovića - ali posve nezavisno od te prepiske i dogovora. Ovde, dakle, imamo dve paralelne radnje (ili dva niza paralelnih radnji).\nKrajem novembra 1951. vodeća srpska književnica i prva žena-akademik u Srbiji Isidora Sekulić, inače mentorka talentovanog beogradskog studenta-siminovca Žike Stojkovića, objavila je knjigu "Njegošu knjiga duboke odanosti" - i u ovom je slučaju to bilo u povodu 100. godišnjice Njegoševe smrti. U jednome od središnjih poglavlja te knjige ("Izgled i lik Vladike Rada") Isidora se upustila u prilično hrabru i intrigantnu polemiku s poznatom (i vrlo raširenom, tj. umnoženom u mnogo primeraka i posvuda prodavanom) Njegoševom figurom (stonom glavom ili poprsjem) koju je Ivan Meštrović napravio negde 1930-ih (kada je, nakon neuspeha ideje o podizanju mauzoleja Njegošu na Lovćenu, postala vrlo aktuelna jedna sasvim drukčija zamisao, da Meštrović Njegošu napravi reprezentativan spomenik u Beogradu).\nIsidora Sekulić je Meštrovićevu figuru Njegoša proglasila "netačnom" i "tuđom" Njegoševom liku i delu, odnosno sredini (srpskoj, crnogorskoj) iz koje je on ponikao. "To nije suštinski Njegoš", napisala je, posebno se pritom usredotočivši na njegovu glavu koja je, u Meštrovićevom konceptu i izradi, "ne samo netačno, nego bezmalo neprijatno pognuta" te je kao takva "neadekvatna biću Vladičinu, neadekvatna istini".\nPo mišljenju I. Sekulić, Ivan Meštrović je u toj svojoj figuri Njegoša "u dva sasvim pogrešna pravca 'retuširao'; prvo, što mu je "dodao gospodstvenosti u smislu evropski aristokratskom, ili egzotičnom, a Vladika je bio dinarski rasan i domaćinski otmen"; a drugo, što ga je "intelektualizovao", "kako se na već vrlo stereotipan način prikazuju mislioci", a "Vladika nije bio svetski stilizovan, nego sasvim osobeno, lično, i vrlo crnogorski usklađen".\nDakle, za projektanta i autora Njegoševog mauzoleja na Lovćenu, Ivana Meštrovića, Isidora Sekulić je ustvrdila - ne upuštajući se pritom u komentarisanje i vrednovanje same odluke crnogorskih vlasti o realizaciji tog megaprojekta - da on zapravo (u spomenutoj figuri) krivotvori Njegoša. "Meštrović je stegao tome liku dušu" - bila je možda i ključna (i nekako najzvučnija) rečenica u toj njenoj knjizi-posveti.\nStari grb SR Crne Gore sa Njegoševom kapelom\nIsidori je na vrlo grub i krajnje isključiv i netolerantan način odgovorio Milovan Đilas (tada jedan od najmoćnijih ljudi u političkom establišmentu FNRJ), u svojoj knjižici "Legenda o Njegošu", štampanoj potkraj marta 1952. On je u njoj za Isidoru napisao da je ona "koncentrat i pad svega onoga što je srpski idealizam rekao o Njegošu", uporedivši je pritom - naravno, u krajnje negativnom kontekstu - s vladikom Nikolajem Velimirovićem (autorom knjige "Religija Njegoševa") i nekim drugim tumačima Njegoša koji, kako je napisao, "Njegoševim pesimizmom obrazlažu svoj reakcionarni idealizam". Bila je to, uza sve ostalo, i žestoka politička diskvalifikacija Isidore Sekulić, iz britkog pera (vele)uticajnog pisca i agitpropovca Milovana Đilasa.\n"Isidora je", rekao mi je Dobrica Ćosić, "napisala jednu vrlo emocionalnu, pesničku, zaljubljeničku knjigu o Njegošu, koja je po Đilasovom mišljenju, i mišljenju agitpropa, bila popovska, prejako religiozna, tumačila je Njegoša iz religioznog ključa. I Đilas je nju žestoko napao..."\nA o burnoj reakciji njegovog prijatelja Žike Stojkovića i drugih siminovaca na tu Đilasovu knjigu Ćosić mi je kazao:\n"Žika tada još nije prijateljevao sa Đilasom (upoznaće se i sprijateljiti nešto kasnije, još kad je Đilas bio na vlasti - prim. aut.), ali jeste sa Isidorom. I bio je jako ogorčen na Đilasa zbog te knjige. Bio je duboko ubeđen da Isidora ne samo da ima pravo da tako misli nego da je ona napisala veliku knjigu. I sećam se tih sastanaka, na kojima su on (Žika - prim. aut.), Mihiz i Pavle Ivić tumačili tu knjigu, žestoko napadajući Đilasa. Ja u toj kavgi nisam učestvovao, zato što ja nisam znao Njegoša..."\nTaj isti događaj Matija Bećković mi je - iz svog ugla gledanja - ovako opisao, u našem razgovoru od 2. aprila 2009:\n"Đilas je tada partijski ideolog. Glavni problem je Njegoš. Pravi se nova nacija, crnogorska, a sad, najveći, odnosno jedan od tvoraca srpskoga nacionalnog identiteta je Njegoš; on je jednodušno proglašen za najvećeg srpskog pesnika... I Đilas u toj svojoj prvoj knjizi o Njegošu, razume se, hoće da otme Njegoša, da ga odbrani od njegove crkve, od njegove religije, i da ga stavi na liniju borbe i otpora i bilo čega drugoga, ali ne da je on neki religiozni mislilac... To je, dakle, bilo na liniji spasavanja Njegoša od njegove vlastite vere i crkve, jer je ta vera i ta crkva dospela u najgori položaj u svojoj istoriji. U Crnoj Gori sveštenici nisu mogli da nose brade ili mantije!"\nSrpstvo i srpski identitet Njegoša i Njegoševog "Gorskog vijenca" Matija Bećković mi je najeksplicitnije potcrtao ovim rečima:\n"Njegoš je tvorac te ideje, da se onaj svet koji nije hteo da se preda na Kosovu (1389 - prim. aut.), da se on odmetnuo u Crnu Goru, da je u stvari tu produžena Kosovska bitka! 'Što se nešće u lance vezati, to se zbježe u ove planine', veli Njegoš u 'Gorskom vijencu'. I taj spev je postao nacionalna Biblija, imaju ga u kući kao svetinju. Njegoš se tako jednim beskompromisnim stavom i jezikom uhvatio s takvom jednom temom i isplivao iz svega toga, dajući jeziku i njegovoj istini pravo da iskaže suštinu toga naroda."\nNa moje pitanje: "Kojeg naroda?", Bećković mi je odgovorio:\n"Pa, Njegoš je vladika Srpske crkve, jedine preostale slobodne eparhije - jedine od tzv. Pećke patrijaršije. Sve drugo je palo u ropstvo!"\nUsput rečeno, ta druga priča/jedinica, oko Isidore Sekulić i Milovana Đilasa, imala je i dva (ne)očekivana epiloga.\nU teškoj rezignaciji i očaju nakon ubojite Đilasove kritike, Isidora Sekulić je spalila svoj drugi rukopis, onaj koji je tek trebalo da bude objavljen - o Njegoševom "Gorskom vijencu". (No, zato će Žika Stojković, kao urednik, 1977. prirediti drugo izdanje njene knjige "Njegošu knjiga duboke odanosti" - u sklopu "Sabranih dela Isidore Sekulić".)\nA Đilas se s vremenom pokajao, pa je u zatvoru u Sremskoj Mitrovici, 1957-1959, napisao svoju novu, pokajničku knjigu o Njegošu, koja je nosila naslov "Njegoš - pjesnik, vladar, vladika". Već se iz naslova te knjige vidi da Njegošu, nakon svojega pokajanja, više nije poricao da je uza sve ostalo, tj. pored toga što je bio pesnik i vladar, bio i vladika Srpske pravoslavne crkve. No, kada je tu knjigu objavio, Isidora Sekulić je već bila mrtva (tj. umrla je upravo kad ju je pisao, 1958).\nZa puno razumevanje ovoga temata, "Bitka za Lovćen", moraćemo sada da se nešto više udubimo u tri kontekstualne jedinice koje grade i sačinjavaju, odnosno od kojih se sastoji, širi i dublji istorijat cijele ove priče. To su: Ivan Meštrović (tačka br. 3), "Njegošev amanet" ili "Njegoševa kletva" izrečena uoči Njegoševe smrti 1851. (tačka br. 4) te zbivanja vezana za Njegoševu kapelu na Lovćenu tokom Prvog svetskog rata i postojanja Kraljevine Jugoslavije. Tek s tim jedinicama, odnosno sa svime onime što u njih ulazi, cela ova priča o Njegošu i njegovom spomeniku na Lovćenu postaje uistinu kompletna, a to istovremeno znači i beskrajno zamršena i višeznačna, ali i politički izuzetno intrigantna i kontroverzna.\nMeštrovićeva figura Njegoša, arhiva Darka Hudelista\nPolitičke kontroverze prepliću se kroz celokupnu ovu hronologiju u vidu dveju temeljnih osa: jedna je sukob između Srba i (državotvornih) Crnogoraca, a druga sukob između Srba i Hrvata (odnosno, između Srpske pravoslavne crkve i Katoličke crkve).\nDakle, Ivan Meštrović. Postoje, zapravo, dva Ivana Meštrovića. Jedan je bio onaj za života kralja Aleksandra i postojanja Kraljevine Jugoslavije (kao i neposredno pre jugoslovenskog ujedinjenja 1918), a sasvim drugi onaj od razdoblja Drugog svetskog rata i postojanja NDH (pa i neposredno pre toga) nadalje, osobito u najpoznijim godinama njegovog života, u emigraciji u SAD.\nOnaj prvi Meštrović bio je po političkom uverenju integralni Jugosloven, a uz to i vrlo blizak i intiman prijatelj kralja Aleksandra Karađorđevića. O tome mi je njegov sin Mate Meštrović rekao:\n"Moj otac je, kao mlad čovek, bio pod uticajem panslavizma Tolstoja. Dakle, to je jugoslovenstvo uključivalo i Bugare. To nije bila Jugoslavija kakva je stvorena 1918, to bi bila Jugoslavija koja bi išla od Triglava do Crnog mora. Moj otac je čak imao neke izložbe u Bugarskoj pre Prvog svetskog rata, i to je bila ta ideja da smo svi braća."\nOvde treba naglasiti i to da je Ivan Meštrović bio poreklom iz Dalmatinske zagore, koja je bila nadaleko poznata kao ustanički kraj. "U 19. stoleću", rekao mi je Mate Meštrović, "muškarci su u Dalmatinskoj zagori stalno išli pod oružjem, niste bili muškarac ako niste išli sa kuburom, ili mačem, ili nožem, to je bio hajdučki kraj! Sećam se da je moj otac napisao u svojim memoarima da mu se - kad je došao prvi put u Beograd i upoznao 'čika Peru', tj. kralja Petra I - učinilo kao da govori sa svojim stricem, tj. da im je mentalitet nekako sličan!"\nSa svojim integralno jugoslovenskim i unitarističkim političkim uverenjima, "doživljen kao Mesija jugoslovenskog unitarizma" (formulacija Ive Banca), Ivan Meštrović je, još kao mlad umetnik, zamislio veličanstveni i monumentalni Vidovdanski hram (dugačak 250 metara), koji je trebalo da bude podignut na mestu Kosovske bitke, na Gazimestanu (ta se megalomanska zamisao, kao što znamo, ipak nije ostvarila). Štaviše, za veliku drvenu maketu tog hrama dobio je prvu nagradu na Velikoj međunarodnoj izložbi u Rimu 1911, gde je svesno i namerno izlagao u paviljonu Kraljevine Srbije odbivši poziv austrougarskoga Ministarstva kulture da na toj prestižnoj međunarodnoj likovnoj smotri nastupi kao podanik Crno-žute monarhije.\nŽika Stojković je u svom polemičkom tekstu "Hegemonija falsifikata" iz 1970. citirao što je te, 1911. godine Ivan Meštrović izjavio listu „Štampa": "Srbin i Hrvat - to su dva imena za jedan narod, samo što je taj narod pod imenom Srbin bolje sačuvao svoju individualnost - slobodu i čežnju za slobodom. Stoga mi je to ime milije."\nMeđutim, u poznim godinama Kraljevine Jugoslavije, a posebno za vreme Drugog svetskog rata, Ivan Meštrović doživljava temeljan politički preobražaj. Prelomni trenutak dogodio se 1942, kada su ga ustaše, zbog njegovog antifašističkog stava, uhapsile, zatvorile i čak osudile na smrt. Iz zatvora ga je izbavio niko drugi nego zagrebački nadbiskup Alojzije Stepinac, koji je intervenisao i kod poglavnika Pavelića da Meštrović bude pušten na slobodu.\n"Moj otac je", rekao mi je Mate Meštrović, "poznavao Stepinca još kad je ovaj bio pomoćni biskup Antunu Baueru. A kad je moj otac bio u zatvoru, Stepinac je išao kod Pavelića i protestovao. A onda je i papa Pio XII takođe poslao protest. Dakle, Stepinac se založio za moga oca..."\nSam Drugi svetski rat i zverstva i pokolje koji su se tokom rata dogodili Ivan Meštrović je, po rečima svog sina Mate, ovako doživeo:\n"Kad je, u Drugom svetskom ratu, došlo do pokolja između Srba i Hrvata, mog oca je to uverilo da ta (jugoslovenska - prim. aut.) država ne može da opstane. I onda je on rekao, kad je počeo taj pokolj: 'Sad se vidi da su Srbi i Hrvati isti narod, da su jedni i drugi divlji i da oni ne mogu skupa!'"\nU emigraciji, u SAD, Ivan Meštrović je i privatno i javno zagovarao nadbiskupa Stepinca, branio ga je kada ga je Tito proganjao i zatvarao, dao je o tome nekoliko vrlo zapaženih izjava listu „The Syracuse Herald Journal", a što je možda najvažnije - napisao je o Stepincu nekoliko članaka (plus veliki intervju) u hrvatskom emigrantskom časopisu „Hrvatska revija", koji je, u Buenos Ajresu, izdavao i uređivao pisac, novinar i nekadašnji član ustaškog pokreta Vinko Nikolić (najzapaženiji je bio njegov članak "Stepinac - duhovni heroj", objavljen u „Hrvatskoj reviji" u septembru 1956). Iz nekadašnjeg gorljivog integralnog Jugoslovena i unitariste Ivan Meštrović se transformisao u (ipak umerenog i razboritog) hrvatskog nacionalistu i katolika, o čemu mi je njegov sin Mate Meštrović, u našem razgovoru 24. februara 2009. posvedočio:\n"Nije istina da je Stepinac bio idol moga oca. To sigurno nije bio. Čak je moj otac rekao: 'Stepinac je bio više katolik nego Hrvat. Ako bi trebalo birati između hrvatstva ili katoličanstva, on bi bio katolik.' No svakako je moj otac smatrao da je Stepinac ispravan čovek, da je bio u sukobu s Pavelićem i ustašama, da on nije bio na ustaškoj strani..."\nA sada nekoliko reči o "Njegoševom amanetu" ili "Njegoševoj kletvi" (jedinica br. 4) koju je Petar Petrović Njegoš ili vladika Rade izrekao uoči smrti, podižući na vrhu Lovćena svoju zadužbinu (podizao ju je u razdoblju 1843-1846). Za ovu našu priču posebno je važno to što je svedok te kletve bio i pradeda Dejana Medakovića, Milorad Medaković, koji je tada bio u Njegoševoj službi, kao sekretar/ađutant na Dvoru u Cetinju.\nCrkvu-kapelu i grob u njoj Njegoš je podigao na vrhu Lovćena (Jezerskom vrhu) još za svog života, s jasnom namerom da u njoj/njemu, kad umre, bude i sahranjen. Milorad Medaković je posvedočio da je upravo u njegovom prisustvu Njegoš stavio svojom rukom osnovni kamen na toj crkvici i tom prigodom, odnosno pri samrti, "zakleo svog brata Pera i bratučeda Đura (Đorđa, Đurđija)" da, kada umre, ispune njegovu želju - tj. da ga upravo u toj crkvici sahrane. "Inače ću vas ostaviti pod prokletstvom!", upozorio ih je pritom, jasno im naznačivši šta ih čeka ako tu njegovu želju ne ispune.\n"Njegoš je", rekao mi je Dejan Medaković, "dao kletvu, na samrti: neka se prokune onaj ko ne ispuni amanet. I Crna Gora je pod kletvom, Njegoševom!"\nNeki crnogorski istoričari i intelektualci sumnjaju u verodostojnost svedočenja Njegoševog ađutanta Milorada Medakovića, no Matija Bećković mi je, u našem razgovoru 2. februara 2009, bio prilično eksplicitan i nedvosmislen, rekavši:\n"Za sve što kaže čovek može se sumnjati, ali za takve stvari kao što su te poslednje reči i oporuke - teško. Njegoš je hteo da tu bitku, koju je vodio za života, nastavi i posle smrti! I hteo je da i njegov grob vodi njegov boj!"\nKako je na dan Njegoševe smrti vladalo veliko nevreme te se nije mogao izneti na Lovćen, Njegoš je, privremeno, sahranjen u manastiru na Cetinju, tj. u grobu njegovog strica Svetog Petra Cetinjskog. Njegov je amanet, četiri godine nakon njegove smrti, izvršio Njegošev naslednik knjaz Danilo: on je posmrtne ostatke (kosti) svoga strica Njegoša preneo u crkvicu Svetog Petra na vrhu Lovćena u septembru 1855...


Dobio saglasnost Ministarstva prosvete: Jovica Stevanović Lokalni NDS pokrenuo je pitanje dostojnosti obavljanja te funkcije, jer je direktor disciplinski kažnjavan “zbog fizičkog kontakta sa učenikom”.\n- Pozivamo ministra Verbića da preispita svoju odluku, kao i opštinsku vlast da kadrovskim rešenjima i praznim obećanjima prestane da učenike završnog razreda osnovne škole “tera” iz Despotovca u srednje škole u drugim opštinama - stoji u saopštenju NDS Despotovac.\nMinistarstvo prosvete je u odgovoru na pitanje “Blica” negiralo da je Stevanović krivično osuđivan i da se protiv njega vodi istraga i to dokumentovalo rešenjima iz policije i suda.\n- Imajući u vidu urednu dokumentaciju koja je dostavljena preko Školske uprave u Jagodini koja je pregledana i u Sektoru za školske uprave, kao i činjenicu da je za Stevanovića od devet prisutnih članova Školskog odbora, glasalo svih devet, da se Nastavničko veće izjasnilo tako što je od 55 članova 46 glasalo za njega, nije bilo pravnih razloga da se ne da saglasnost na izbor direktora Tehničke škole u Despotovcu - stoji u odgovoru ministarstva.\nDirektor Stevanović je ranije je izjavljivao da je “istina na njegovoj strani, bez obzira na sudske i školske osude”.\nDisciplinskim postupkom koji je Tehnička škola sprovela 2012 godine, utvrđeno je da je profesor Stevanović u učionici “povukao za uvo i udario šakom po glavi učenika Igora Markovića, odnosno odgurnuo u stranu i pozvao ga da izađe van učionice kako bi nastavili raspravu, što učenik nije prihvatio”.\nStevanović je disciplinski kažnjen odbijanjem trećine zarade narednih šest meseci. Pored toga, Apelacioni sud je Stevanovića, kao predsednika Lovačkog udruženja Resava u postupku zbog dva krivična dela, oglasio krivim zbog nesavesnog rada u službi i osudio ga da plati 120.000 dinara.


RTS :: Đoković i Nadal složni: Zbunjujuće je imati dva Svetska kupa\nTenis Đoković i Nadal složni: Zbunjujuće je imati dva Svetska kupa\npetak, 03. jan 2020, 20:05 -> 21:22\nĐoković i Nadal složni: Zbunjujuće je imati dva Svetska kupa\nNajbolji svetski teniseri Rafael Nadal i Novak Đoković na konferenciji povodom početka ATP Svetskog kupa složili su se da je zbunjujuće da jedan sport ima dva takmičenja tog tipa i da to treba promeniti.\nĐoković i Nadal izjavili su da je neophodno da se napravi jedno takmičenje, umesto trenutno postojuća dva.\n"Potreban nam je jedan Super Svetski kup, ma kako ga god zvali. To se neće dogoditi ni sledeće godine, ali ako se sve strane okupe veoma brzo, može se dogoditi da do 2022. imamo veliko reprezentativno takmičenje", izjavio je Đoković.\nNadal je dodao da se nada da će se ideja tenisera uskoro ostvariti i primeniti.\n"Zbunjujuće je imati dva Svetska kupa u tenisu jednoj sezoni, po mom mišljenju to nije idelana situacija za naš sport, ali tako funkcionišu stvari. Nadam se da će to biti promenjeno u budućnosti", zaključio je Nadal.\nSrbija se u subotu sastaje sa selekcijom Južnoafričke Republike, dok Španija ukršta koplja sa Gruzijom.\n(subota, 04. jan 2020, 20:49) - Kablar [neregistrovani]\nIzgleda da se nikada nisi bavio sportom,inace da je jesi nebi tvrdio da namerno prave mali razmak izmedju turnira,da bi smorili starije tenisere,da bi mladi imali veci uspeh.Da si u pravu,niko se nebi bavio sportom kad predje dvadeset petu,ili je mozda tenis nekakav ekstra sport.Ko moze spreciti Djokovica da ponovo bude br.1 ako nize pobede,osvaja turnire?Niko,osim nezgodne povrede.\n(petak, 03. jan 2020, 21:14) - anonymous [neregistrovani]\nAko neko ne primeti, kalendar ATP doživljava neverovatne izmene u par meseci, a sve u cilju da se smanji vreme za odmor i pripreme i da mlađi igrači dođu do izražaja. Rekao bih da je prvi pik protiv koga se bore Đoković, jer njega ne žele uopšte na mestu br. 1 svih vremena, a vide da Rodžer više nije spreman osvajati velike turnire


Beker: ''Bolji sam trener nego što sam bio igrač'' - Sportske.net\n"Moram priznati da sam bolji trener nego što sam bio igrač", rekao je Beker za Bild.\nBeker trenira prvog igrača sveta Novaka Đokovića koji je u nedelju prvi put u karijeri osvojio Rolan Garos. To je bio jedini grend slem koji je nedostajao Đokoviću. On je u finalu pobedio Britanca Endija Mareja u četiri seta i osvojio svoj 12. grend slem trofej.\nBeker je tokom karijere osvojio šest grend slem trofeja, tri na Vimbldonu, dva Australijan opena i Ju Es open, ali nikada nije trijumfovao na Rolan Garosu.\nUpitan o mogućnosti da Djoković ove godine osvoji sva četiri grend slema, uz zlatnu olimpijsku medalju u Rio de Žaneiru, Beker je rekao: "Nastavićemo da se borimo".\n"Već sam rezervisao karte za Vimbldon. Svesni smo istorijske prilike. Jasno je da su Olimpijske igre veliki cilj za Novaka i zbog toga ću biti u Riju, da mu pružim podršku", rekao je 48-godišnji Beker.


FIBA priznaje ABA ligu – Haber.ba\nPrema riječima predsjednika KS Srbije Dragana Đilasa poenta sastanka su bile neophodne izmjene.\n“Na današnjem sastanku, kome su prisustvovali predstavnici klubova i saveza iz regiona, urađene su još neke tehničke izmjene na dokumentima koje smo ranije slali FIBA, a vezano za novu ABA ligu. Ove izmjene su u skladu sa sugestijama FIBA, ali i našim primjedbama sa kojima su se već saglasili iz evropske kuće košarke”, rekao je Đilas.\nPrvi čovjek srbijanskog saveza vjeruje da će stvari brzo da se razriješe, prenose “Noovosti“.\n“Mislim da smo, sa naše strane, uradili sve što je neophodno da ABA liga dobije priznanje FIBA u najkraćem roku, a da u isto vrijeme zadržimo dobre odnose sa Euroligom, kao i mogućnost igranja naših klubova u ovom takmičenju. Vjerujem da smo na kraju jednog dugotrajnog procesa u kome smo uspjeli da dođemo do rješenja koja su prihvatljiva za sve zainteresovane strane”, zaključio je Đilas.\nTeme:ABA liga, FIBA, priznati


Nezavisni načelnici: OV Bosanski Petrovac daje lošu sliku investitorima - Klix.ba\nArifagić Investment Nezavisni načelnici: OV Bosanski Petrovac daje lošu sliku investitorima\nNezavisni načelnici: OV Bosanski Petrovac daje lošu sliku investitorima\n28.3.2017. u 17:02\n"Smatram da se ovako šalje loša slika svima koji eventualno žele investirati u našu zemlju, a sve zarad ličnih interesa vijećnika koje štiti vladajuća oligarhija", kazala je Amra Babić, načelnica Općine Visoko.\n"Umjesto da privlačimo investicije i jačamo ekonomiju ove zemlje, otvaramo fabrike i nova radna mjesta, dovedeni smo u situaciju da ne znamo ni kako zadržati investitore koji su odlučili da ulažu u BiH, ali ih opstruiraju na svakom koraku. Ovim slučajem treba se ozbiljno pozabaviti državni nivo, jer je ovo nedopustivo", rekao je Hadžibajrić.\nIstog mišljenja je i načelnik Džafić, inače uspješni privrednik iz Kalesije, koji je naglasio da investitorima treba olakšati i osigurati im uvjete da se što više odlučuju investirati u BiH, "a sramotno je ovako postupati prema ozbiljnoj kompaniji koja je namjeravala uložiti milione u Bosanski Petrovac".\nZavršena aukcija 534\nprije 15h 8m 161\nprije 20h 47m 168\nprije 11h 15m 22\nprije 17h 54m 22\nSastanak u Sarajevu 71\nprije 12h 38m 22


KOPA ITALIJA: Lacio izbacio Inter | Sport | Fudbal\nKOPA ITALIJA: Lacio izbacio Inter 0 Podijeli Podijeli na facebook Podijeli na twitter Podijeli na viber Pošalji na mail\nKOPA ITALIJA: Lacio izbacio Inter\n31.01.2017. / 22:48\nLacio na Đuzepe Meaci pobijedio Inter 2:1 i plasirao se u polufinale Kupa Italije.\nFudbaleri Lacija razočarali su svoje navijače proteklog vikenda porazom od Kjeva kod kuće u Seriji A, ali su im se odmah iskupili velikom pobjedom u Kupu Italije.\n„Nebesko plavi“ su u četvrtfinalu kao gosti savladali Inter rezultatom 2:0 i plasirali se u polufinale italijanskog kupa.\nI Stefano Pioli i Simone Inzagi odlučili su se da „promiješaju karte“ pa je srpski trojac u redovima Lacija, Basta, Đorđević i Milinković-Savić ostao na klupi.\nReprezentativac BiH Senad Lulić počeo je i ovaj meč u prvih jedanaest i upravo je on bio asistent za vođstvo gostiju.\nPrekid Interove serije od devet vezanih poraza najavio je Felipe Anderson golom u 20. minutu poslije odličnog centaršuta Lulića.\nNa 2:0 povisio je Bilja u 56. minutu iz jedanaesterac koji je izborio Imobile. Da stvar bude gora „neroazuri“ su ostali bez Kondogbije koji je isključen jer je kao posljednji igrač odbrane skrivio penal.\nDvadeset minuta igrao je Inter sa igračem manje, a onda su snage brojčano izjednačene. Radu je napravio prekršaj nad Ikardijem i zaradio drugi žuti karton, a Inter je to iskoristio šest minuta prije kraja.\nNakon centaršuta Kandreve s desne strane, Perišić je glavom vratio za Brozovića koji je fantastičnim lobom glavom matirao Marketija i smanjio na 2:1.\nInter - Lacio 1-2\nOdbrana Lacija ipak je izdržala do kraja i sačuvala ovu prednost koja joj je donijela i polufinale Kupa Italije.\nInter – Lacio 1:2 (0:1)\nRoma - Ćezena (21.00)\nJuventus – Milan 2:1 (2:0)\n/Dibala 10, Pjanić 21 – Baka 53/


EMA 2015: Intervju sa grupom I.C.E. | OGAE Serbia :: Vaš evrovizijski svet\nNapisao: Stefan Resimić u Evrovizija 2015, Intervjui, Slovenija 23. januar 2015.\tKomentari su isključeni\nOGAE Srbija vam donosi još jedan u nizu intervjua sa učesnicima slovenačkog nacionalnog izbora, EMA 2015. Ovoga puta popričali smo sa grupom I.C.E. Pročitajte kako su oni odgovorili na pitanja koja su dobili i ostali učesnici.\nZa početak nam recite nesto o sebi kako bi vas evrovizijska publika bolje upoznala.\nI.C.E. je pop rock grupa koja je nastala 2005. godine. Naša muzika je energična, pozitivna, a karakteriše je i snažni vokal naše pevačice Renate. Našim slušaocima smo najpoznatiji po pesmama „Na liniji“ i „Kje si zdaj“.\nKada ste odlučili da se prijavite za EMU 2015?\nDa se prijavimo za EMU 2015, odlučili smo se veoma kasno, oko nedelju dana pre isteka roka za prijave. Ove godine takođe planiramo da izdamo novi studijski album i EMA je prava prilika za veliku promociju naše muzike široj publici. Danas, u medijima je jako malo pažnje posvećeno rok muzici, a EMA je verovatno najznačajniji muzički događaj godine, tako da smo bez imalo oklevanja odlučili da se prijavimo. Istovremeno bismo imali ogromnu čast da predstavljamo Sloveniju na tako prestižnom događaju kao što je Evrosong.\nNaša pesma je energičana, strastvena, glasna i ima jak ritam. Verujemo da je za dobru pesmu potrebna i ideja, što naš bend ima. Nadamo se da će slušaoci dobiti pravu sliku o nama i da će im se svideti.\nNažalost nismo još imali priliku da čujemo pesme drugih učesnika, tako da je to jako teško reći. Svi odabrani umetnici su odlični i svako je u drugačijem žanru, tako da je ovogodišnja EMA bogata raznovrsnim spektrom muzike. U osnovi mi nismo konkurentno naklonjeni. Mislimo da muzika nije takmičarska disciplina. O pobedi će na kraju odlučiti slušaoci i sve zavisi od njihovog ukusa.\nKoja je vaša omiljena pesma koja je predstavljala Sloveniju na Evroviziji, a koja evrovizijska uopšte?\nOd slovenačkih, najupečatljivija nam je „Samo ljubezen“ od Sestara. Od ostalih najradije se setimo Lordija i Tajči. Prva je totalno u našem stilu, kao da nam je na koži pisana, a druga je rado slušana među omladinom, ali nam i donosi nostalgiju za onim vremenom.\nVaša poruka onima koji čitaju ovaj intervju?\nUživajte u životu i sledite svoje snove!\nHvala vam puno na vremenu koje ste izdvojili da odgovorite na ova pitanja. Puno sreće vam želimo.\nNema na čemu. Bilo nam je zadovoljstvo.


Mozilla uklonila skoro 200 mailicioznih Firefox add-on-ova | Srpskacafe\nTokom protekle dvije sedmice Mozilla se ozbiljno pozabavila provjerom add-on-ova za Firefox browser.\nTim koji ih je provjeravao otkrio je 197 dodataka koji su u sebi sadržali maliciozne kodove, koji su krali korisničke podatke ili koristili neke nedozvoljene metode da sakriju prave namjere tih dodataka.\nOvi dodaci su uklonjeni sa Mozilla Add-on (AMO) portala kako bi se sprečile nove instalacije, a kod korisnika koji su ih već instalirali, dodaci su automatski isključeni. Najveći broj malicioznih dodataka, čak 129, potiče od samo jedne kompanije – 2Ring. One su blokirane jer su preuzimale i izvršavale podatke sa udaljenog servera, a po Mozilla-inim pravilima, dodaci moraju da u sebi sadrže sav kod neophodan za funkcionisanje. Šest zabranjenih dodataka zbog istog razloga razvila je Tamo Junto Caixa, dok je za tri dodatka otkriveno da se lažno predstavljaju kao premium proizvodi (njihova imena nisu objavljena).\nZbog ilegalnog prikupljanja podataka o korisnicima uklonjeni su WeatherPool, Your Social, Pdfviewer, RoliTrade, Rolimons Plus i još nekoliko neimenovanih dodataka, a u 30 dodataka otkriveno je više vrsta malicioznog ponašanja.


RTCG - Radio Televizija Crne Gore - Nacionalni javni servis :: Nauka i tehnologija :: YouTube uvodi nove alate\nPOJEDNOSTAVLJUJE KORIŠĆENJE 18. 09. 2018. 09:06 >> 08:48 0\nKorisnici najvećeg svjetskog internet videoservisa uskoro će, pomoću nove opcije, biti u mogućnosti da ograniče vrijeme gledanja. Novi alati, jednostavni za korišćenje, bi trebalo da postanu globalno dostupni do kraja nedjelje.\nAlati se sastoje od kolekcije statističkih podataka o tome koliko ste vremena proveli gledajući video snimke na YouTubeu, uključujući YouTube Music i YouTube TV, nekoliko dodatnih opcija pomoću kojih možete da odredite koja obavještenja ćete da primate od Googleovog videoservisa i koliko često, kao i mogućnost postavljanja ograničenja gledanja.\nStatistički podaci podijeljeni su na gledanje tokom današnjeg i jučerašnjeg dana i protekle nedjelje, a sadrže i nedjeljni prosjek. Zasnivaju se na onome što se može naći u vašoj istoriji pregleda. A ako je obrišete ili ne uključite, podaci neće biti precizni.\nNije, međutim, jasno da li se računaju videozapisi pregledani dok nijeste bili povezani na internet. A ako imate više kanala na YouTubeu pod istim korisničkim Google nalogom, biće vam dostupni podaci samo za gledanje koje ste objavili dok ste bili ulogovani u svoj glavni korisnički nalog.\nKada je riječ o desktop računarima, izgleda da u Googleu još uvijek nijesu nadogradili veb interfejs za YouTube da bi podržavao novu funkciju.


Kaća Grujić progovorila o vezi sa BOGATIM BIZNISMENOM, otkrila i kakav SKUPOCENI POKLON je dobila za rođendan || Story.rs\nKaća Grujić progovorila o vezi sa BOGATIM BIZNISMENOM, otkrila i kakav SKUPOCENI POKLON je dobila za rođendan\n- Mogu da se pohvalim da sam jako srećna i zadovoljna, volim i neko voli mene - kaže Kaća Grujić, i objašnjava da ju je novi dečko osvojio neprestanom pažnjom koju joj pruža.\n- Mislim da svaku devojku osvoji kada dobije iskrenu pažnju od partnera i tu ljubav i poštovanje, onda mora biti srećna na svakom polju. Meni se isto to sada dešava i ne bih ništa menjala, savršeno mi je - iskrena je pevačica.\n- Katarina često ume da se pohvali na svom instagramu iznenađenjima koje joj svakodnevno upriliči partner, a jedan poklon posebno ju je oduševio - romantično putovanje u Pariz.\n- Prvi put idem s emotivnim partnerom i drago mi je jer znam da će biti savršeno, pogotovo što je to poklon za moj rođendan. Neko ko vas poznaje zna sam šta treba da uradi, tako da me je jako obradovao. Šta će biti tamo, videćemo, meni je bitno da se šetam kroz pariske ulice, da slušam njihovu muziku i da popijem neko dobro vino - kaže Grujićeva, i odgovara na pitanje da li očekuje verenički prsten u gradu ljubavi:\n- Ne očekujem ništa za sad. Očekivaću dijamant možda na mesecu, ne mora da znači da će biti baš u Parizu, ali svakako je jako rano pričati o tim stvarima - kroz osmeh kaže pevačica.\nU prvi mah Kaća je želela da sakrije svog partnera od javnosti, kako tvrdi, zbog prethodnih loših iskustava.\n- Dosta mojih veza je bilo javno i svako je imao pravo da komentariše izbore, a ko smo mi da komentarišemo ili da sudimo? Bavite se ljudi svojim životom, a ja ću svojim. Ako sam ja srećna, šta vas to interesuje i da sam najgora, šta koga to briga - a nisam, ima mnogo gorih od mene koji su radili neke gore stvari - ističe Kaća.\nPaklena zamka za Duška: Jelena Karleuša ne žali 10.000 evra za dokaz prevare


Smrt Bin Zajeda – šansa za izglade narušene odnose - B92\nPokušaj amerièke administracije da izglade narušene odnose sa svojim partnerom.\nIzvor: Tanjug ponedeljak, 16.05.2022. | 09:34\nTanjug/ Christian Hartmann, Pool via AP\nPreminuo šeik Kalifa bin Zajed; Vuèiæ uputio sauèešæe\nVisoka amerièka delegacija predvoðena potpredsednicom Kamalom Haris odletela je danas u Ujedinjene Arapske Emirate kako bi odala poštu pokojnom vladaru šeiku Kalifi bin Zajedu el Nahjanu i sastala se sa novim liderom, šeikom Mohamedom bin Zajedom.\nOva poseta je snažna demonstracija amerièke podrške u trenutku kada administracija predsednika SAD Džozefa Bajdena nastoji da poboljša narušene odnose sa svojim partnerom, prenosi AP.\nU delegaciji su, izmeðu ostalih, državni sekretar Entoni Blinken, ministar odbrane Lojd Ostin, direktor CIA Vilijam Berns i izaslanik za klimu Džon Keri i smatra se da je ovo najveæa javna poseta naftom bogatoj prestonici Abu Dabiju zvaniènika Bajdenove administracije.\nUjedinjeni Arapski Emirati imenovali su odluènog prestolonaslednika Abu Dabija šeika Mohameda bin Zajeda el Nahjana za svog novog predsednika nakon smrti njegovog polubrata šeika Kalifa bin Zajeda el Nahjana prošlog petka.\nŠeik Muhamed je bio defakto vladar zemlje i oblikovao spoljnu politiku zemlje otkako je šeik Kalifa bin Zajed el Nahjan doživeo moždani udar pre skoro deset godina.\nPodvlaèeæi uticaj Abu Dabija u zapadnim i arapskim prestonicama, mnogi predsednici i premijeri uputili su se u ovu bogatu pustinjsku državu tokom vikenda da odaju poštu šeiku Kalifi, pohvale šeika Muhameda i uèvrste veze.\nFrancuski predsednik Emanuel Makron i britanski premijer Boris Džonson bili su prvi evropski lideri koji su se uputili u prestonicu UAE.


Deca influenseri na društvenim mrežama: Preslatko i neodoljivo ili neostvarene ambicije modernih mama sa velikim kompleksima | Novi Centar\nNaslovna Aktuelno Deca influenseri na društvenim mrežama: Preslatko i neodoljivo ili neostvarene ambicije modernih...\nDeca influenseri na društvenim mrežama: Preslatko i neodoljivo ili neostvarene ambicije modernih mama sa velikim kompleksima\nInstagram je već neko vreme ubedljivo najpopularnija i najkorištenija društvena mreža, i prema tvrdnjama stručnjaka davno je iza sebe ostavio Facebook, Twitter Tviter, Tumblr.\nPrethodni članakDS u Vojvodini spremna za izbore, već zakazani notari za overu potpisa!\nSledeći članakPolitički pokret iz Novog Sada “Sasvim druga priča” bliska SNS skuplja potpise za Sergeja Trifunovića!


Majstori za higijenu | Srpska dijaspora | Vesti iz dijaspore i o dijaspori\nNaslovna Dijaspora Austrija Majstori za higijenu\nNjih dvojica su položili majstorski ispit, a zanimljivo je i da je Tomić predavač na Akademiji za higijenu u Austriji.\nOni su ponosni što najveći distributeri higijenskih proizvoda nabavljaju robu preko njih.\nPandemija koronavirusa, koja je krajem februara zahvatila i Austriju, dodatno im je pospešila poslovanje. Navode da je posao sa dezinfekcionim sredstvima od početka pandemije, u odnosu na početak rada firme, porastao za čak 500 odsto.\n– Mi smo jedni od retkih koji imamo na skladištu sredstva za dezinfekciju, ali i držače za aparate za prskanje sredstava za dezinfekciju. Ti držači su veoma traženi od kada je uvedena obaveza dezinfekcije ruku pred ulazak u ugostiteljski objekat ili radnju. Mnogi veliki nemaju te proizvode na skladištu i kod njih mora dugo da se čeka, a mi imamo sve u našoj ponudi – kažu oni.\nMiketić, Tufegdžić i Tomić\nJovica Tomić i Igor Miketić za razliku od drugih nemaju problem sa snabdevanjem, jer su sklopili ugovor sa proizvođačem koji mnoge artikle pravi samo za njih, pa zato često oni imaju ono što je drugima nestalo. Iz iskustva kažu da imaju različite tipove kupaca, one koji traže proizvod samo po povoljnoj ceni i one koji žele efektivan, kvalitetan proizvod.\nNova tržišta Srbija i BiH\nPosle odličnog starta u Austriji Jovica Tomić i Igor Miketić već razmišljaju o širenju posla. Tako sada planiraju ulazak na tržišta Srbije i Bosne i Hercegovine.\nNjihovu firmu nedavno je posetio i Ilija Tufegdžić, član Privredne komore Beča koji je sebi postavio za cilj umrežavanje naših preduzetnika u austrijskoj prestonici .\nTufegdžić ističe da u Beču ima oko 15.000 naših preduzetnika i da je bitno da se upoznaju i umreže.\n– Umrežavanje može samo da im pomogne. Tako mogu između sebe da sklapaju poslove, razmenjuju robu, kontakte i slično. Takvo umrežavanje je važno za poslovan uspeh – ističe Tufegdžić.\nЧланак Majstori za higijenu се појављује прво на Vesti online.


Tretiranje rizika prema ISO 31000:2009 - KVALiS\nNorma ISO 31000:2009 predstavlja smjernicu za dizajniranje i provedbu procesa upravljanja rizicima. Publiciranja 2009 godine i vrlo brzo je postala najprodavanija i najtraženija u ISO familiji normi. Razlog je vrlo jednostavan. Norma je izuzetno dobro prihvaćena u cijelom svijetu jer je opisani proces upravljanja rizicima izuzetno primjenjiv i univerzalan. Jedan od važnih koraka tog procesa je tretiranje rizika.\nPrema toj normi, nakon što se izvrši procjena rizika i validacijom utvrdi koji su rizici po svom nivou neprihvatljivi nužno je provesti njihovo tretiranje. Naziv tog postupka na engleskom je Risk Treatment, a prevodi se na razne načine. Npr. tretiranje rizika, postupanje s rizikom, obrada rizika, liječenje rizika, itd. Osobno preferiram pojam tretiranje rizika, pa će se u nastavku tako i označavati. U osnovi, tretiranje rizika je način kako, s čime, gdje i tko provodi neke aktivnosti da se rizik dovede na određeni nivo.\nO tretiranju rizika\nTretiranje rizika uključuje odabir i implementaciju jedne ili više mogućnosti za promjenu rizika. Jednom kada je implementirano, tretiranje rizika osiguravaju kontrole. Pojam „kontrola“ ima smisao kombinacije organizacije, aktivnosti, opreme i sposobnosti kojima se provodi kontrola nivoa rizika.\nTretiranje rizika uključuje ciklični proces kojeg čine: ocjena tretiranja rizika, te odlučivanja jesu li razine preostalog rizika podnošljive. Ako nisu podnošljive, treba razmatrati stvaranje novog tretiranja rizika i procjenu učinkovitosti tog tretiranja.\nOpcije za tretiranje rizika\nOpcije ili mogućnosti tretiranja rizika nisu nužno uzajamno isključive ili odgovarajuće u svim okolnostima. Opcije mogu uključivati sljedeće:\nizbjegavanje rizika donošenjem odluke da se ne počne ili ne nastavi s aktivnostima koje stvaraju rizik;\nstvaranje novog rizika ili povećavanje postojećeg rizika da bi se iskoristile prilike;\nuklanjanje izvora rizika;\nsmanjenje vjerojatnosti pojave rizika;\nsmanjenje posljedica realiziranog rizika nakon incidenta;\ndijeljenje rizika s drugom stranom ili stranama (uključujući ugovore i financiranje rizika); i\nzadržavanje rizika, odnosno prihvaćanje nepovoljnog nivoa rizika takav kakav je, jer objektivno ne postoje mogućnosti za njegovu promjenu\nOvako, ne strukturirano i nesistematično nabrajanje opcija za tretiranje rizika stvara poteškoću pri odabiru koje opcije primijeniti. Zbog toga je u nastavku dodatno objašnjenje i pristup kako odabrati opciju ili opcije s točke gledišta učinkovitosti, ali i djelotvornosti.\nOdabir opcija za tretiranje rizika\nPravilan odabir opcije uključuje njenu učinkovitost i djelotvornost. Drugim riječima, odabir opcije koja je primjerena za tretiranje rizika uključuje ravnotežu troškova i nastojanja implementacije prema ostvarenoj koristi, obzirom na zakonske, regulatorne i druge zahtjeve, kao što je društvena odgovornost i zaštite prirodnog okoliša. Odluke isto tako trebaju uzeti u obzir rizike koje mogu opravdati tretiranje rizika koje nije ekonomski opravdano, npr. ozbiljne rizike (s vrlo negativnim posljedicama) ali rijetke (s malom vjerojatnošću).\nMnoge opcije tretiranja rizika mogu se razmatrati i primijeniti ili pojedinačno, ili u kombinaciji. Organizacija može imati koristi od prihvaćanja kombinacije opcija tretiranja. Blok shema postupka odabira opcije tretiranja rizika prikazan je na slici 1.\nSlika 1. Redoslijed odabira opcija za tretiranje rizika\nPrilikom odabira opcija za tretiranje rizika, organizacija treba uzet u obzir vrijednosti i percepcije zainteresiranih strana i najprikladnije načine za komuniciranje s njima. Ako opcije za tretiranje rizika mogu imati utjecaj na rizik igdje drugdje u organizaciji ili sa zainteresiranim stranama, to treba biti uključeno u odluku odabira.\nPrioriteti tretiranja rizika\nPlan tretiranja trebao bi jasno identificirati redoslijed prioriteta kojim bi se trebalo pristupiti u implementaciji tretiranja pojedinačnog rizika. Uobičajeni postupak, temeljen na matrici 2×2, odabira redoslijeda tretiranja rizika istog ranga prikazan je na slici 2.\nSlika 2. Određivanje prioriteta tretiranja rizika\nTretiranje rizika može predstavljati pojavu novih, sekundarnih rizika. Njih se treba procijeniti, tretirati, pratiti i preispitivati. Sekundarni rizici bi trebali biti ugrađeni u isti plan tretiranja kao i prvobitni rizik, a ne da ga se tretira kao novi rizik. Vezu između ta dva rizika bi trebalo identificirati i održavati.\nIzrada i implementacija planova za tretiranje rizika\nNamjena planova za tretiranje rizika je dokument kojim se definira kako će se implementirati odabrane opcije. Informacije u planovima tretiranja trebaju uključivati (nije ograničeno samo na):\nObjašnjenje razloga za odabir opcija tretiranja, uključujući očekivanu korist koja će se ostvariti;\nIdentifikaciju onih koji odobravaju plan i onih koji su odgovorni za implementaciju plana;\nZahtjeve za resurse uključujući nepredviđene izdatke;\nMjerenje učinkovitosti implementiranih kontrola i ograničenja;\nIzvještavanje i praćenje; i\nVremenski okvir i raspored.\nPlanovi tretiranja trebaju biti integrirani u proces upravljanja rizicima, time i u proces upravljanja organizacijom. O njima treba raspravljati s odgovarajućim zainteresiranim stranama.\nDonositelji odluka i drugi dionici trebaju biti svjesni prirode i veličine rizika preostalog nakon tretiranja rizika. Preostali rizik treba biti dokumentiran i podvrgnut praćenju i preispitivanju (provjeri) i ako je prikladno, daljnjem tretiranju.\nPrimjena tretiranja rizika je zadnji korak procesa upravljanja rizicima. Nakon procjene rizika, tretiranje istih treba provesti za sve neprihvatljive rizike u konteksti sigurnosne politike organizacije. Neprihvatljivi rizici prepoznati u postupku validacije trebaju se provesti kroz analizu tretiranja i za svaki od njih odabrati optimalnu jednu ili više opcija tretiranja. Kod tog odabira opcija tretiranja rizika morala bi se ostvariti dva cilja: učinkovitost odabranih opcija i njihova djelotvornost, a time povećana sigurnost ostvarenja ciljeva organizacije ili onoga što je predmet procjene rizika.\nKontrola rizika i izbor dobre neprovedive ili loše provedive - […] Što se sve može napraviti u tom slučaju može se vidjeti u tekstu “Tretiranje rizika prema ISO 31000:2009”. No,…


Vesti online / Sport / / Detroit razmenio igrače sa Lejkersima i Milvokijem\nU državu Mičigen stiže iz "grada anđela" ukrajinski šuter Svjatoslav Mihaljuk (3.3 poena na 39 odigranih mečeva u ruki karijeri), dok su Baksi završili sa Tonom Mejkerom (4.7 poena, 2.7 skokova u tekućoj sezoni).\nReport: #Lakers close to trading for #Pistons SF-SG Reggie Bullock for rookie SG Sviatoslav Mykhailiuk. — @kc1nyk (@kylecohenNBA) February 6, 2019\nLejkersi dobijaju dva igrača na poziciji niskog krila.\nPistons are finalizing a trade to send Stanley Johnson to Milwaukee for Thon Maker, league source tells ESPN. — Adrian Wojnarowski (@wojespn) 06. фебруар 2019.\nTakođe, dva bivša igrača Detroita Tobajas Heris i Boban Marjanović su danas trejdovani u Filadelfiju. "Bobiju i Tobiju", kako ih popularno zovu, ovo je drugi put da su trejdovani zajedno. U Kliperse su stigli u paketu za Blejka Grifina.\nMy love for the city was nothing that I could explain over a tweet, THE LOVE EXTENDS BEYOND! @DetroitPistons thanks for a Lifetime MEMORY! Made me who I am today — Reggie Bullock (@ReggieBullock35) 06. фебруар 2019.


MJERE ZA KORONA VIRUS U BOLNICAMA “Ima prostora za izolaciju, dodatna nabavka maski” | Trebinje Danas\nMJERE ZA KORONA VIRUS U BOLNICAMA “Ima prostora za izolaciju, dodatna nabavka maski”\n11.03.2020. u 17:39\nSve bolnice u Srpskoj imaju jasne planove i interne procedure za smještaj pacijenata koji treba da idu u izolaciju, rečeno je nakon sastanka direktora bolnica sa resornim ministrom Alenom Šeranićem.\nTokom sastanka potvrđene su definicije slučaja, način zbrinjavanja pacijenata, upućivanja iz doma zdravlja u bolnice i slično.\n– Pacijenti u ovom slučaju se samostalno ne kreću, uvijek se prevoze sanitetom ili borave na lokaciji na kojoj se nađu. Direktori su dobili jasno uputstvo po tom pitanju – rekao je Šeranić.\nPo njegovim riječima, Vlada RS je obezbijedila 500.000 KM za Institut za javno zdravstvo RS koji sada radi ponovne nabavke po pitanju zaštitne opreme, maski, sredstava za dezinfekciju, a procjenjuju se i kapaciteti mehaničkih respiratora.\n– Sve to radimo da omogućimo da zdravstveni sistem bude pod što manjom presijom, jer mora da obavlja i svoju redovnu funkciju.\nZa sada se hladni programi normalno nastavljaju, jer nema pritiska na druge bolnice, a gledaćemo kako da prilagodimo operativne tretmane u bolnicama, kako bude situacija nalagala – ističe Šeranić.\nPo njegovim riječima, Institut prati stanje pojave i na osnovu toga se upućuju dodatna zaštitna sredstva bilo u ličnoj zaštitnoj opremi, maskama ili dezinfekcionim sredstvima, tamo gdje je to neophodno.\n– To je sada posebno važno sada za Dom zdravlja Čelinac i Dom zdravlja Banjaluka i Univerzitetski klinički centar, da budu opskrbljeni opremom – ističe ministar.\nPo njegovim riječima, važno je da se u ovoj situacijo zaštite zdravstveni radnici, koji su najvažniji kapacitet, te zdravstvene ustanove.\nDirektor bolnice Zvornik Ivan Popović potvrdio je da bolnice jasno prate instrukcije Instituta za javno zdravstvo i preporuke ministarstva, te da su izradili sve potrebne procedure.


ЗАВРШЕН САСТАНАК ВУЧИЋА И АМЕРИЧКИХ СЕНАТОРА\nZAVRŠEN SASTANAK VUČIĆA I AMERIČKIH SENATORA\nPredsednik Srbije Aleksandar Vučić sastao se sa američkim senatorima Ronom Džonsonom i Krisom Marfijem. Pre dolaska u Beograd, senatori, demokrata Kris Marfi i republikanac Ron Džonson, posetili su Prištinu.\nVaži za jednog od ključnih Trampovih ljudi i čoveka zaduženog za specijalne misije, kome ovo nije prva poseta regionu.\nNedvosmislen stav Srbije: Ukidanje taksi!\n– Kao što znate nedavno sam imao razgovor sa američkim državnim sekretarin Pompeom, ovo je nastavak važnih razgovora koje imamo sa američkim državnicima. Interes Srbije je inteziviranje dijaloga na političkom nivou i da odnosi Srbije i SAD budu bolji. Mislim da smo unapredili naše bileteralne odnose i da na tome treba još raditi – kazao je Vučić.\nKako dodaje, danas su razgovarali o napretku ekonomske saradnje.\n– Mi smo mala zemlja, Amerika je najveća sila sveta i za nas je važno da učestvujemo u zajedničkim ekonomskim projektima. Danas smo najviše pažnje posvetili razgovoru KiM. Ja sam izneo nedvosmislen stav Srbije, da hoćemo ukidanje taksi – naveo je Vučić i dodao da je svaki razgovor lekovit.\nMarfi i Džonson: Donosimo jasnu poruku, i demokrate i republikanci su uz Srbiju\nSenator Džonson je rekao da je sastanak sa Vučićem bio dobar, i da su došli da pruže podršku srpskom narodu.\n– Srbija ide napred, i to cenimo, i to želimo da ohrabrimo. Dobri odnosi Srbije i (tzv.) Kosova moraju da postoje, kako bi obe nacije išle napred – rekao je Džonson.\n– Verovatno neće biti svi jednako zadovoljni – naveo je Džonson, istakavši da će obe nacije imati podršku SAD.\n– Najbolji način za nas je sekonosmko partnerstvo, jeste nastavak puta Srbije ka EU, a glavno sredstvo za to je dijalog – istakao je Marfi.\n– I demokrate i republikanci u Kongresu su uz Srbiju – kazao je Marfi.\n„Nije reč o pritiscima…“\n– Podržaćemo ono što se obe strane budu dogovorile – naveo je on.\nVučić se nadovezao na to, rekavši da bez kompromisa Srbija neće priznati nezavisnost tzv. Kosova.\n– Onaj ko misli da nam treba neprijateljski odnos sa Amerikom, nađite mi tog genija koji će na to pristati, ali ja neću. Naše je da izvučemo najviše što možemo – istakao je Vučić.\nKako je kazao, „želimo kompromisan dogovor, ali to rešenje ne može da bude ispunjenje ciljeva jedne strane, a da srpska strana ne dobije ništa“.\n– To bi trebalo da bude dogovor u kojem bi i jedna i druga strana pođednako izgubile, da bi obe strane pojednako dobile – rekao je Vučić.\nUoči posete senatora, predsednik Srbije je rekao da ne misli da se mnogo menja u američkom stavu kada je tzv. Kosovo u pitanju, niti Srbija može na to da utiče.\n– Amerika je velika sila, to su taktički odnosi da se govori da pritisak mora da bude i na jednoj i na drugoj strani – dodao je Vučić.\n– Naša pozicija nije laka i neće biti nimalo laka. Naravno da će najveći pritisak uvek biti na Srbiji, i to je pitanje i za Evropsku uniju. Mi se nekada pravimo kao da ne znamo šta se desilo 2008. godine i nakon toga. Srbija može da razgovara o svemu, ali ne o tome da nema kompromisnog rešenja – naglasio je Vučić i zahvalio se senatorima.\nRece da Srbija ne moze da prizna Kosovo pod ovim uslovima.Sto ce reci da postoje pod kojim bi to uradio.To je inace sva poenta njegove vlasti.Priznanje Kosova i promena svesti srpskom narodu.\nOn im sve vreme govori da treba da plate mito njemu lično u kešu ili na njegov privatni račun u vatikanskoj banci, a ameri ne shvataju, misle da treba da ponude nešto za Srbiju. Kad se oni osveste i postupe prema uputstvima, biće potpisan i "obavezujući sporazum" ako ga mi pre toga ne smenimo ili na drugi način onemogućimo da to učini.\nHAHAHAHA ovi isti kao i spot o sletanju na mesec koji je izmišljen i oni se sada setili kako smo i mi svet koji smo učestvovali u izmišljenom sletanju na mesec , da nije smešno bilo bi tragično...\nVučić je Kosmet prodao te zato pitanje totalno nebitnih taksi pokušava da izjednači sa pitanjem prodaje i izdaje Srbije. Nebi ja rekao da će to proći.\nJa takodje mislim da jeste, da ga je prodao, ali je ostao još neki detalj, neki aneks koji će omogućiti implementaciju dogovorenog. I taj detalj on sad pokušava da što skuplje proda.


Aroma auto osveživač Elegance Earth 660613: Mirisi za osvežavanje vazduha u autu: SveZaKucu.rs Prodaja, Cena, Beograd, Srbija\nAroma auto osveživač Elegance Earth 660613\nKarakteristike proizvoda: Aroma auto osveživač Elegance Earth 660613\nTraje i do 50 dana\nOpis proizvoda: Aroma auto osveživač Elegance Earth 660613\nDizajniran za vozače koji pažnju ne obraćaju samo na funkcionalnost, već i na estetiku. Moderan i elegantan dizajn, zajedno sa sofisticiranim mirisom koji traje i do 50 dana, stvara osećaj luksuza.\nIzdiktirajte operateru šifru proizvoda - šifra ovog proizvoda je: 28892\nSifra 28892, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 28892, 2, Pavle Milosevic, Obalska 18, 11000, Beograd, 063123123, pavmi@szk.com